IZA NOVOG SOROS FONDA U RUSIJI STOJE VATIKANSKI JEZUITI – DAVID\n05.11.2010. autor Uredništvo Komentiraj\nNajnoviji pokušaj da se Pravoslavna crkva uvuče u opasnu diskusiju, iza koje će uslediti koraci ka stvaranju jedinstvenog „hrišćanskog” bankarskog prostora\nKoraci usmereni u pravcu zbližavanja Rusije sa NATO i promene slike tog vojnog bloka u očima ruske javnosti čine se paralelno sa pokušajima da se Rusija udene u duhovni prostor zapadne civilizacije. To se na najvidljiviji način ispoljava na primeru razvoja odnosa sa Vatikanom. Katoličku crkvu mnogi pokušavaju da predstave kao „duhovnu sestru” pravoslavlja, koja je pozvana da pomogne Rusima u borbi protiv ateizma i bezduhovnosti. Indikativan je u tom pogledu susret generalnog starešine Jezuitskog reda Adolfa Nikolasa krajem leta sa predstavnicima Odelenja za spoljne crkvene veze Moskovske patrijaršije, u toku koga je u svojstvu eventualne oblasti saradnje označena sfera religioznog obrazovanja, gde jezuiti imaju bogato iskustvo. Posebna pažnja bila je poklonjena razmatranju pitanja o tome kako prevazići predstave o jezuitima, istorijski nastale među pravoslavnim vernicima.\nPodsetimo šta je to Jezuitski red. To je organizacija, stvorena u jeku Reformacije za spas papske vlasti, koja od svojih članova zahteva bespogovornu poslušnost papi. Red se uvek odlikovao žestokom disciplinom, uređenim sistemom uprave i apsolutnom podčinjavanju rukovodstvu. Sve je to lepo opisao osnivač reda Ignacio Lojola u knjizi „Duhovne vežbe”.\nU naše vreme, kada se stvara globalni sistem totalne kontrole nad ličnošću, pouke Lojole naročito su aktuelne: jezuit „treba da gleda na starijeg kao na samog Hrista, on se mora povinovati starijem kao trup, koji se može prevrtati na sve strane, kao palica, koja se povinuje svakom zamahu, kao voštana loptica, koja može promeniti izgled i rastezati u svim pravcima”. Ta iskustva dosledno su primenjivali nacisti, od kojih su mnogi, pored ostalih Gebels i Šelenberg (šef službe bezbednosti SS), stekli jezuitsko obrazovanje. Šelenberg je i otvoreno na Nirnberškom procesu, već osuđen na smrt, izjavio: „Organizaciju SS stvorio je Himler u skladu sa principima Jezitskog reda. Pravila i duhovne vežbe koje propisuje Ignacio Lojola bili su onaj model koji je Himler pokušavao da reprodukuje u originalu”.\nDruga odlika reda jeste njegov čuveni jezuitski moral, koji omogućava prilagođavanje pogledima i moralu ljudi svakog vremena i mesta življenja – da se opravdava bilo koji nemoralni postupak ako vodi cilju koji je odredio red („cilj opravdava sredstva”). Upravo u sistemu „moralne teologije” jezuita, koji su vaspitali čitave generacije predstavnika evropske elite, leže izvori onog „dvostrukog morala”, koji je postao jedan od ključnih principa zapadne diplomatije i pogodno oružje za odbranu interesa Zapada u svetskoj politici. I danas oni isto tako aktivno postavljaju svoje ljude na ključne položaje u državnim strukturama ne samo u Evropi nego i u SAD. Dovoljno je setiti se da su jezuitske privatne visokoškolske ustanove završili bivši rukovodioci CIA V. Kejsi (Fordhemski univerzitet), D. Tenet (Džordžtaunski univerzitet), Robert Gejts (Džordžtaunski univerzitet) i današnji šef L. E. Paneta (Univerzitet Sv. Klare).\nSENTANDER BANKA Taj „prilagođavajući moral” uvek je omogućavao Vatikanu da se bavi obaveštajnim operacijama, političkim i diplomatskim intrigama, manipulisanjem državnih i društvenih rukovodilaca i, najzad, bankarskim operacijama. Danas Katolička crkva sve dublje tone u sferu finansijskih mahinacija, što se ponajbolje ispoljilo u priči koja je u vezi sa Institutom za pitanja religije (IPR) zvanim Vatikanska banka.\nKrajem septembra 2009. godine novi šef IPR postao je šef italijanskog odelenja Santander banke Goti Tedeski (na slici), koji je u tesnoj vezi sa „Opus Dei” i poznat kao veliki stručnjak za finansijsku etiku. Njegovo imenovanje na tu funkciju umnogome je bilo povezano sa težnjom Vatikana da maksimalno podigne reputaciju banke, koja je snažno poljuljana zbog pređašnjih skandala, a naročito posle nedavnog objavljivanja u Italiji knjige „OOO Vatikan”, u kojoj je na osnovu četiri hiljade tajnih dokumenata IPR opisano, kako je ta banka 90-ih godina stvarala složeni sistem tajnih računa za pranje novca. Tadašnji rukovodilac banke Kaloja je zbog toga skinut sa funkcije pre vremena, jer nije opravdao poverenje, a Goti Tedeski, koji je došao na njegovo mesto, počeo je raditi na stvaranju novog imidža IPR, koji bi odgovarao predstavama o „etičkoj globalizaciji” – toj osnovnoj brizi pape Benedikta XVI, kako se to vidi iz njegove enciklike 2009. godine CaritasinVeritate, objavljene uoči susreta G-8 u Akvili.\nMeđutim, tek što je stručnjak za „finansijsku etiku” pristupio „pranju” imidža IPR, već u decembru 2009. godine tužilaštvo Italije pozabavilo se istraživanjem sheme pranja para Vatikanske banke preko računa banke UniCredit, a u septembru 2010. godine protiv šefa te banke Gotija Tedeskog pokrenut je krivični postupak, pa se on tako, zajedno sa generalnim direktorom IPR Paolom Čiprijanijem, našao pod istragom. Banka se sumnjiči za kršenje zakona o transparentnosti, pošto je nameravala da doznači 23 miliona evra sa svog računa u italijanskoj banci Credito Artigianato nemačkoj filijali banke JPMorgani tri miliona evra – Bancadel Fucinona račune nepoznatih lica. Smatrajući da se operacija može kvalifikovati kao pranje para, pravosudni organi su stavili zabranu na ta sredstva i faktički prvi put primenili tako strogu meru prema aktivama Vatikanske banke.\nZačudo, upravo tada, kada se „bedem” katoličkih finansija ponovo našao u centru skandala, u Moskvi je održan rusko-italijanski simpozijum uz učešće bankara Vatikana na temu „Etički aspekti bankarske delatnosti i socijalna uloga banaka: iskustva Rusije i Italije”. Simpozijum je održan 11-12. oktobra 2010. godine na inicijativu Fonda kardinala Pola Pupara (bivšeg predsednika Papskog saveta za kulturu). Kako je naglašeno u poruci papskog nuncija u Rusiji arhiepiskopa Antonija Meninija, pročitanoj na simpozijumu, tema susreta je „neobična”, ali „interesantna”.\nPRAVOSLAVNI BANKING Zbilja, za pravoslavca je ta tema krajnje neobična, pošto je u njegovoj svesti delatnost savremene banke, kao institucije, koja postoji na račun ubiranja procenata, od iskona osuđivanog od Crkve, najblaže rečeno, nespojivo sa hrišćanskom etikom. Međutim, sekularizovani katolicizam, namećući tu temu, uporno pokušava „prilagoditi” pravoslavce u Rusiji „naprednom” pogledu na svet, slobodnom od temeljnih vrednosti hrišćanskih pogleda. Na simpozijumu je postavljeno pitanje o mogućnosti stvaranja „hrišćanskog bankinga” (?), korišćeni su takvi pojmovi kao što su „hrišćanski finansijski instrumenti” (?), „hrišćanski sistem mikrokreditiranja” (?) i drugi. Još u septembru, u toku priprema za simpozijum u Moskvi održan je okrugli sto „Perspektive pravoslavnog bankinga u Rusiji” uz učešće predstavnika različitih biznis-struktura, na kome su razmatrani „pravoslavni banking kao instrument povećanja uzajamnog poverenja”, „mehanizmi pravoslavnog bankinga”, „zakonodavna podrška u sferi razvoja pravoslavnog bankinga” i drugo.\nNametanje iz Vatikana „finansijsko-etičke” tematike „pravoslavno-katoličkog dijaloga” predstavlja najnoviji pokušaj da se Pravoslavna crkva uvuče u opasnu diskusiju (a na prošlom simpozijumu predloženo je da se one učine redovnim), iza koje će neminovno uslediti praktični koraci u pravcu stvaranja jedinstvenog „hrišćanskog” bankarskog prostora. Pri širenju „pravoslavno-katoličkog dijaloga” saradnja u sferi finansija za Vatikan može postati i ključni pravac.\nOd posebnog interesovanja ovde je delatnost u nekim ruskim krugovima popularne Santander banke, čiju je italijansku filijalu vodio upravo Goti Tedeski. Santander banka, koja je glavna finansijska grupa Španije, prva banka u evrozoni i deveta u svetu po tržišnoj kapitalizaciji, zaista zaslužuje pažnju. Prvo, zbog njene bliskosti redu „Opus Dei”: s njom je povezan i Goti Tedeski i sadašnji predsednik banke milijarder Emilio Botin, čija je supruga Paloma O’Šea supernumerarij reda (upravo je Botin uveo Gotija Tedeskua u najbliže okruženje Benedikta XVI). Drugo, Santander banka ulazi u najznačajniju rotšildovsku strukturu – Inter-Alfa grupa, stvorenu 1971. godine, kada je Ričard Nikson ukinuo zlatnu podlogu dolara označivši početak demontaže Breton-Vudskog sistema. Inter-Alfa grupa je bankarski konzorcijum, koji vodi Kraljevska banka Škotske (RBS) i koja objedinjuje jedanaest vodećih evropskih banaka koje kontrolišu Rotšildovi, među kojima su holandska ING Banka, francuski Société Générale, irska AIB Group, italijanska Intesa Sanpaolo, portugalski Banko Espírito Santo, Nacionalna banka Grčke i druge. Kraljevska banka Škotske, koja servisira kraljevsku porodicu Velike Britanije, takođe ulazi u Evropski okrugli sto po pitanjima finansijskih usluga (EOSFU), koji u svojim izveštajima tokom poslednjih godina aktivno brani koncepciju stvaranja jedinstvenog nadzornog i kontrolnog organa („theleadsupervisorconcept”) kao najproduktivnijeg sredstva za integrisanje evropskih finansijskih tržišta. Ovaj organ treba da postane „megaregulator” delatnosti svih transgraničnih finansijskih organizacija.\nU svojim izveštajima Santander banka predstavlja se kao prosperitetna banka, koja po godišnjim profitima u poslednje tri godine pretiče Bank of America, JP Morgan, Union Bank of Switzerlandi tu istu RBS. Međutim, celokupna imperija Santander banke, kako se izrazio islednik D. Smol, nije ništa drugo do lutka velikih dimenzija, bez ozbiljnih aktiva. Glavni profit banka stiče na račun naduvavanja ogromnog spekulativnog balona u Brazilu, Velikoj Britaniji i Španiji. U Brazilu – zahvaljujući operacijama sa brazilskim državnim obveznicama, koje su kao takve grandiozna finansijska piramida, a u drugim zemljama – operacijama sa nekretninama zahvaljujući kojima je Santander banka akumulirala ogromne „toksične” aktive, koje su dovele do drastičnog porasta nevraćenih dugova u španskom bankarskom sistemu. Ime predsednika banke u više se navrata dovodilo u vezu sa trgovinom narkoticima. Na primer, u septembru 2004. godine stalni potkomitet senata SAD za istrage uputio je „strogo upozorenje” Santander banci i HSBC zbog slabe kontrole poštovanja mera za sprečavanje pranja novca i dobijanje sumnjivih doznaka u visini od 35 miliona dolara od lica, koje se sumnjiči za narkotrgovinu iz Ekvatorijalne Gvineje.\nUTICAJ NA BRIK Međutim, Emilio Botin ne vidi ovde nikakav problem. On teži da svoju banku pretvori u prvu po veličini banku Engleske po obimima tržišta, profitu i rentabilitetu. Kako piše Smol, „takvim će se trofejem Botin i njegovi engleski pokrovitelji dičiti, čak ako i celokupni svetski sistem istovremeno propadne. Sindrom Santandera – to je smrtonosni lopovluk, od koga se patriote Rusije, Kine i Indije trebaju držati podalje”.\nTokom poslednjih godina Santander banka u Rusiji razvija neobičnu aktivnost, delujući preko svog odelenja „Santander Konsjumer Finans, S.A”. Iako je njegova specijalizacija – automobilsko kreditiranje klijenata, glavni pravac njegove delatnosti sasvim je drugi. Može se smatrati, da je danas Santander sasvim zamenio u Rusiji Sorosov fond, koncentrisavši se na naučno-obrazovne projekte.\nSantander je, po svoj prilici, jedina banka u okviru koje postoji posebno globalno odelenje, pod nazivom „Univerzitet Santander”, koje odgovara za realizaciju programa saradnje sa akademskim zajednicama u različitim zemljama sveta (uglavnom u Latinskoj Americi). Ovo odelenje pruža podršku univerzitetima, sa kojima banka ima sporazum o saradnji, pružajući im različite vrsta stimulansa – stipendije za školovanje, organizovanje projekata za predavače i istraživače, podsaticanje unapređivanja odnosa između univerziteta i biznis-zajednica. U periodu od 1996. do 2008. godine u te je svrhe usmereno oko 590 miliona evra. Danas su sporazumi potpisani sa preko 700 univerziteta, a još širi projekat „Univerzija” obuhvata 1169 obrazovnih ustanova u 23 zemlje, u kojima se školuje i radi 13,5 miliona studenata i predavača.\nDelatnost Santander grupe predstavlja unikalni primer inovativnog globalno-mrežnog projekta, kada privatna banka, okupljajući oko sebe vodeće univerzitete sveta, formira sopstveni transnacionalni sistem („Santander-mreža”). Pokušavajući da ponudi sintezu zelenaško- spekulativnih i „visokoidejnih” principa, Santander banka postala je model unije biznisa sa katolicizmom opus-deističkog tumačenja. Imajući u vidu da je aktuelni šef Vatikanske banke akumulirao bogato iskustvo radeći u Santander banci, možemo zamisliti u šta će se preokrenuti po Rusiju iskustvo pozajmljivanja „bankarske etike” i stvaranja kobnog „pravoslavnog bankinga”.


Napad na kuće dve porodice u Zvečanu – Nadlanu.com\nNapad na kuće dve porodice u Zvečanu\nKOSOVSKA MITROVICA, 27. septembra 2010. (Beta) - Na kuće porodica Stojković i Milisavljević iz Zvečana tokom noći su bačene bombe, što je drugi takav incident u poslednja tri meseca, a u napadima nema povređenih.\nKako je za agenciju Beta rečeno u Policiji Kosova, napad se dogodio pola sata posle ponoći, i u njemu je pričinjena znatna materijalna šteta.\n"Zbog lošeg vremena i mraka bilo je teško obaviti kompletan uviđaj pa je policija rano jutros nastavila pretragu terena u potrazi za dokazima", rekao je za agenciju Beta regionalni portparol Policije Kosova Besim Hoti.\nPrema njegovim rečima, napadi nisu povezani sa isključenjem predajnika Telekoma Srbije južno od Ibra. Pojedini članovi porodica Stojković i Milisavljević članovi su pripremnih timova za izbore na severu Kosova koje treba da raspiše Vlada Kosova. Časlav Milisavljević je glavni i odgovorni urednik Radija Kosovska Mitrovica.


„Oni su najbolji igrači na svetu, ali biće 11 na 11“, poručio je Filip Stojković\n„Svaka utakmica u Ligi šampiona je veliko iskustvo, meč u kome samo može da se dobije. Samo kada se takmičite sa najboljima, kao što je to slučaj u Ligi šampiona, možete da vidite gde ste. Svaka utakmica u ovom takmičenju je zasebna priča. Sudar sa najboljim igračima Evrope i sveta je nešto za šta smo se svi borili kada smo došli u Zvezdu. Već smo ispunili jedan san, da igramo sa najboljima i da vratimo Zvezdu tamo gde zaslužuje da bude. Očekujem da ćemo se na prvom gostovanju u Ligi šampiona pokazati u što boljem svetlu, treba da izađemo da izmerimo snage sa najboljima u svetu“, rekao je desni bek crveno-belih Filip Stojković.\nPSŽ ima Nejmara, Mbapea, Di Mariju, Kavanija… Međutim, ima i naš šampion svoje adute.\n„Cela ekipa igra odličnu, timski organizovanu odbranu i to je ključ dobrih rezultata. Moramo da shvatimo da kada se takmičimo sa najboljima potrebno je da postoji balans defanzive i ofanzive, a mislim da smo ga mi postigli i verujem da ćemo kroz određene akcije i tranzicije se odlično pokazati u defanzivi i ugroziti mrežu Parižana. Nećemo smetnuti s uma da mi nemamo poraz već osam meseci“\nŠOK: Barsa ga je ove sezone PLATILA 40 miliona, a nije ni na klupi!\nPrevious Article ŠOK: Barsa ga je ove sezone PLATILA 40 miliona, a nije ni na klupi!\nNext Article BOLJE NIJE MOGLO: Zvezda OBRADOVALA navijače!?


Uspon i pad Makronove evropske revolucije: Obećao mnogo, postigao malo ... | WebTribune\nHome U FOKUSU Uspon i pad Makronove evropske revolucije: Obećao mnogo, postigao malo …\nKada je Emanuel Makron izabran za predsednika Francuske u maju 2017. godine mnogi u Evropi su se ponadali da će on doneti važne promene na kontinentu.\nPosle nekoliko godina krize, Evropa je sada imala lidera koji bi je spasao od nemira, piše briselski sajt Politiko i dodaje da je mladi Francuz predvodio pokret zapaljivog naziva “Napred!” i viziju da se obnovi evropska kuća i duh bratstva.\nPoslednjih nekoliko dana pokazalo je šta je ostalo od Makronove vizije – a to je vrlo malo. Bilo da se radi o francuskom zakonu o povećanju poreza na gorivo, planovima za digitalno oporezivanje u EU ili planiranim reformama evrozone, Makron je postigao malo od onoga što je obećavao.\nSajt navodi da razlozi za neuspeh Makronove revolucije leže i u Francuskoj i u inostranstvu. Bilo je jasno od samog početka da ako Makron želi da realizuje svoju evropsku agendu, prvo bi morao da pokaže da može da reformiše Francusku.\nMakron je znao da, da bi uspeo u Evropi, mora da pridobije naklonost Nemačke, a to bi mogao da učini samo ako popravi Francusku. Njegov neuspeh u Francuskoj kulminirao je pobunom “žutih prsluka”, što je francuskom predsedniku oduzelo legitimitet neophodan na evropskoj sceni.\n“On nije pravi Evropljanin kakvim je želeo da se predstavi. On nije Evropljanin zarad Evrope, već zarad Francuske”, izjavio je Jan Tehau, direktor programa za Evropu u nemačkom Maršalovom fondu. Ta realnost se manifestovala u više sfera, od diplomatije i odbrane do trgovine.\nKada se radi o ideji formiranja evropske vojske, Makron se brzo “pogubio u uopštenim stvarima”, što je bio jasan znak za mnoge posmatrače da on zapravo i nije toliko zainteresovan za nju.\nNeuspeh Makrona da ispuni očekivanja nije samo loša vest za reformu EU. Mnogi su se nadali da će, kada se nemačka kancelarka Angela Merkel penzioniše, Makron biti novi defakto vođa EU, ali za sada, postoji malo razloga da se kaže da on to može, zaključuje Politiko.


Sednica Skupštine grada zakazana za 8. jun| Grad Beograd\nPred odbornicima su predlozi rešenja o dodeli naziva Bulevar Maršala Tolbuhina i Generala Ždanova ulicama na teritoriji opštine Novi Beograd, Trg prijateljstva Srbije i Kine, i Ulica Konfučijeva, takođe na ovoj opštini, Bulevar patrijarha Germana ulici na teritoriji opštine Voždovac i Ulica Endija Vorhola na opštini Čukarica.\nNa dnevnom redu su predlozi odluka o podizanju spomenika Konfučiju i Džambilu Džambajevu, nekoliko predloga planova detaljne regulacije, Predlog dopuna programa obnove objekata javne namene na teritoriji grada Beograda, kao i Predlog odluke o dopunama odluke o mreži osnovnih škola u Beogradu.\nOdbornici će odlučivati i o promeni osnivačkih akata javnih preduzeća kojima je osnivač Grad Beograd, Predlogu programa sprovođenja mera tehničke zaštite objekata i prostornih kulturno-istorijskih celina na teritoriji grada, utvrđenih za kulturna dobra, kao i o stanju bezbednosti saobraćaja na teritoriji grada Beograda za 2015. godinu.\nOdbornici će po skraćenom postupku razmatrati rešenja o razrešenju i imenovanju direktora i v.d. direktora, članova upravnih i nadzornih odbora u jednom broju preduzeća i ustanova čiji je osnivač grad. Razmatraće i predloge o razrešenju i imenovanju školskih odbora u jednom broju osnovnih i srednjih škola, kao i Predlog rešenja o razrešenju i imenovanju člana Gradske izborne komisije.


Besplatna zamena za AutoCAD\nDraftSight je besplatan 2D CAD softver, namenjen svima koji žele da projektuju, menjaju ili pregledaju 2D nacrte ili DWG fajlove. Veoma je jednostavan za korišćenje i kompatibilan je sa različitim operativnim sistemima. Bazira se na logici i funkcijama prisutnim u programu AutoCAD, i predstavlja njegovu odličnu i jeftiniju. tj besplatnu alternativu, u zavisnosti od verzije.\nSistemske zahteve (eng. System Requirements) za DraftSight 2018 pogledajte na sledećem linku\nKompanija HIP-Petrohemija a.d. je kao CAD programsko rešenje izabrala DraftSight Enterprise, pročitajte više o implementaciji softvera DraftSight u kompaniju HIP-Petrohemija a.d..\nOsim toga što možete da kreirate 2D crteže i sačuvate ih u DWG i DXF formatu, možete kreirati i PDF fajlove i ujedno ih razmenjivati sa kompanijama koje obezbeđuju ili zahtevaju dokumenta u bilo kom od navedenih formata.\nMilioni korisnika širom sveta iz različitih industrijskih grana i struka, preuzeli su i koriste ovaj jednostavan softver koji svoju široku primenu opravdava činjenicom da efikasno i precizno podržava bilo koji tip 2D projektovanja.\nDraftSight kreira u prirodnom DWG formatu fajlove za deljenje sa proizvodnim sektorom, kupcima, prodavcima i dobavljačima. Osim što je veoma jednostavan i lako se implementira, osnovna verzija DraftSight rešenja je besplatna i garantuje velike uštede.\nUkoliko se odlučite za pristup DraftSight softveru, možete se pridružiti i zajednici korisnika, podeliti svoja pitanja i ideje i diskutovati o unapređenju i funkcionalnostima.\nOno što ovaj besplatni softver čini još prijemčivijim za korisnike je to što je, osim engleskog, dostupan i na drugim svetskim jezicima – nemačkom, ruskom, francuskom, mađarskom, italijanskom, grčkom i mnogim drugim.\nOvde možete preuzeti besplatnu verziju programskog rešenja DraftSight.\nKako biste samostalno naučili da radite i ovladali ovim 2D CAD alatom, obezbeđen vam je on-line vodič kroz DraftSight, koji je namenjen i onima koji nemaju prethodnog CAD iskustva. Takođe, ovde je dostupno i uputstvo za Draft Sight za arhitekte i građevince, odnosno naprednije korisnike\nSvaka od ove tri verzije softvera ima u vidu određenu grupaciju korisnika. Prva verzija softvera je besplatna i pokriva sve funkcionalnosti za kreiranje 2D CAD dokumentacije. Većina korisnika CAD programa retko ili uopšte nema potreba za naprednim funkcijama kao što su automatizacije, masovna štampa i slično. Shodno tome moglo bi se reći da je besplatna verzija sama po sebi u potpunosti zaokruženo 2D CAD rešenje za izradu tehničke dokumentacije.\nZa neke korisnike dobra vest će biti i da je DraftSight, pored Windows-a, u besplatnoj verzji, podržan i na Linux:\nNa sledećoj internet stranici možete da vidite detaljnu listu hardverskih i softverskih uslova za instalaciju svih verzija softvera DraftSight i mrežno licenciranje\nDraftSight Professional je po mogućnostima naprednija verzija ovog softvera. Razlike u odnosu na besplatnu verziju date su u sledećoj tabeli:\nUkoliko želite da koristite naprednije alate i da svoju efikasnost podignete na viši nivo, za Vas u ponudi imamo i verziju Enterprise. Verzija Enterprise se od verzije Professional razlikuje po načinu licenciranja i mogućnosti instalacije zakrpa i novih izdanja preko mreže. Ova pogodnost znatno olakšava održavanje softvera i preporučuje se za sve korisnike koji imaju veći broj radnih mesta. Enteprise verzija se ne nabavlja direkno preko interneta već preko lokalnih dobavljača (VAR – Value Added Reseller).\nUnapredite svoje poslovanje još danas i omogućite svojim inženjerima da brzo i lako ovladaju ovim softverom. Naši inženjeri mogu brzo i jednostavno obučiti vaše zaposlene i pomoći vam da u najkraćem mogućem periodu postanete operativni i počnete samostalno da koristite DraftSight.


POD SJAJEM ZVEZDA: KOD ZUBARA SE MOŽE BITI OPUŠTEN - Scandal portal\nHome POD SJAJEM ZVEZDA: KOD ZUBARA SE MOŽE BITI OPUŠTEN\nPOD SJAJEM ZVEZDA: KOD ZUBARA SE MOŽE BITI OPUŠTEN\nNovo 837. izdanje zabavno-edukativno-heodnističke emisije Draška Aćimovića „Pod sjajem zvezda“, kreće u utorak 16. aprila oko 23,05 na kultnoj RTV Studio B (repriza subota oko 24,00). Snimana je u elitnoj i luksuznoj beogradskoj Vili Rococo i boemskoj kafani „Stara trešnja“.\nEskluzivitet emisije je jedinstvena knjiga-udžbenik „Lečenje oboljenja parandotopatija dijamantom umesto hirurških operacija“, koja je delo porodičnog tria eksperata stomatologije i paradontologije dr Radeta Ilića, dr Sanje Ilić i dr Milivoje Ilić . Bogato opremeljena, sa najkvlaitetnijom štampom na preko 300 stranica ovo je jedinstven udžbenik u svetu kaže dr Rade Ilić i dodaje:\nKnjiga će se prevoditi na više jezika, koja je plod mojih pet decenija rada i dokazivanja da je paradentoza izlečiva i da se kod zubara može ići kao u bioskop. Kada je kvalitetan rad sa pacijentima, uz poštovanje doktora prema onoma ko je u ordinaicji , više neće biti vic nego isitna – opusti se kao kod zubara.\nTradicionalnu godišnju nagradu gledalaca 63 TV dobio je kao najuspešniji muzički producent, najgledanije muzičke emisije „Nikad nije kasno“, multimedijalna ličnost Žika Jakšić. Verovali ili ne, Žika je u emisiji promovisao i cpecijalno crveno vino „Nikad nije kasno“,koje je delo njegovog sina iz prvog braka Andrije Jakšića.\nRubriku najboljih aforizama, koji su delo naših novih Nušića i Domanovića, pored autora emisije kazuje i njegova mlada saradnica, šarmantna Dunja Prašnički.\nGodišnja nagrada gledalaca za jednog od najsupešnijih pojeidnaca Vlade Srbije, dobio je i Aleksandar Saša Gajević, sekretar Ministarstva kulture i informisanja. Proslavljena je uz razgovor u „Staroj trešnji“, uz njegovu suprugu Tijanu (novinarku i urednicu Radio Beograda) i dr Jovana Marića.\nOvoga puta Vidar-Udurženje lekara pisaca, predstavlja dr Melanija A. Ilić, prof. Više Medicinske škole i poetese. Kazivala je stihove iz svoje zbirke poezije „Nemiri duše“.\nPodsećamo se kako je svoje stihove interpretirao maestralni Dobrica Erić (1034-2019.), u emisiji iz 2006. godine kada je gošća bila i glumica Jelica Sretenović.\nMuzićki deo emisije čine Srđan Ivković, Kiza i vokalne solisktinje Maja Bolta i Milica Đorđević.\nEmisiju emituje 63 regionalnih i lokalnih TV Srbija i regiona. Sa repizama emsiija ima čak 152 emitovanja svake nedelje.


ODUSTALI OD VLAHOVIĆA: Totenhem ne želi srpskog reprezentativca\n11.10.2021. • 10:19\nEnglezi imaju druge planove za zimski prelazni rok\nPitanje je trenutka kada će napraviti naredni korak u karijeri, pošto je odbio da produži ugovor sa Fjorentinom, tako da oko njega već neko vreme obigravaju jači klubovi. Najviše su se spominjali Juventus i Atletiko Madrid, povremeno je u priči bio i Totenhem, a sada je engleski klub saopštio da "diže ruke" od njega.\nFabio Paratici delivers updates on Harry Kane's Tottenham future and interest in Dusan Vlahovic.https://t.co/Rv9YBnP5zL\n— football.london (@Football_LDN) October 11, 2021\n"Mnogim klubovima se dopada profil igrača kakav je Dušan, ali za sada nije u planovima Totenhema. On je pod ugovorm sa Fjorentinom i ne bih da govorim o njemu, a uz to, mi već imamo Harija Kejna koji je najbolji centralni napadač na svetu", izjavio je Paratići.\nRazlog za "povlačenje" Totenhema iz transfer sage leži možda u činjenici da bi se potvrdan odgovor o zainteresovanosti odmah protumačio kao da traže zamenu za Harija Kejna, ili bi Fjorentina još povećala svoje zahteve, a možda se jednostavno radi o tome da su procenili da nije dovoljno dobar za njih.


Vojvođanske NVO pozivaju na protest protiv represije nad aktivistima OSA-e - @VasaStajic\nHomeSaopštenjaVojvođanske NVO pozivaju na protest protiv represije nad aktivistima OSA-e\nVojvođanske NVO pozivaju na protest protiv represije nad aktivistima OSA-e\n@VasaStajic March 8, 2022 Saopštenja No Comments\nVojvođanske nevladine organizacije pozivaju građanke i građane da se priključe protestu protiv političke represije nad aktivistima Omladinske studentske akcije, koji će se održati u Novom Sadu, u sredu 9. marta, ispred prostorija Srpske napredne stranke u Ilije Ognjanovića 7, sa početkom u 17.30 h.\nOvaj skup su inicirali organizacije i pojedinci iz Novog Sada, okupljeni oko fronta koji se bori protiv skarednog Generalnog urbanističkog plana, koji želi da uzme dušu i telo našem gradu.\nZbog toga što su se oštro suprotstavili štetočinskom GUP-u, i izveli politički performans na javnoj sednici gradske Komisije za planove i propise, želeći da skrenu pažnju javnosti na razaranje Novog Sada – aktivisti OSA-e Brajan Brković, Srđan Đurić i Mladen Cvijetić danas su uhapšeni i ceo dan saslušavani u gradskom MUP-u i opštinskom tužilaštvu.\nOvi aktivisti dugo se već nalaze na meti grozomorne kampanje iza koje stoji Srpska napredna stranka, njeni sateliti, nasilnici i mediji.\nOkupimo se da pokažemo solidarnost sa našim mladim sugrađanima koji se, na njima svojstven, mladalački način, bore protiv terorizma vlasti, enormne korupcije i kriminalaca, uništavanja institucija, gaženja zakona i ustava, izborne krađe i brojnih drugih devijacija naprednjačkog režima.\nNovi Sad, 8. mart 2022.\nVKK Vasa Stajić\nVojvođanske NVO: Vlast stoji iza okupljanja ekstremnih desničara …\nDr Miroslav Ilić novi predsednik Vojvođanskog kulturnog kluba …\nVKK „Vasa Stajić“: Što pre saopštiti ekonomske i …


PODGORICA: U narednih 10 dana TRI NOVA IGRALIŠTA, evo gdje – Volim Podgoricu\nHome / PG INFO / Aktuelno / PODGORICA: U narednih 10 dana TRI NOVA IGRALIŠTA, evo gdje\nPODGORICA: U narednih 10 dana TRI NOVA IGRALIŠTA, evo gdje\n“Ove nedjelje radilo se na pripremanju bezbjedne podloge od tartana na kojem će biti izgrađeno dječije igralište u bloku V, a radovi će biti završeni u toku naredne sedmice”, saopštilo je podgoričko Zelenilo.\nDanas je izvršena ugradnja devet novih sprava na dječijem igralištu u Bulevaru Ivana Crnojevića, na kojem će biti ugrađene dvije duple klackalice, dvije vrteške, dva konjića sa oprugom, dva tobogana sa kulom i jedna dupla ljuljaška.\n“Sljedeća lokacija koja će od sjutra biti bogatija za novo dječije igralište je dvorišna strana u Ulici Svetozara Markovića. Ugradnjom metalnih sprava i redovnim obilaskom, kontrolom i servisiranjem dječijih igrališta izbjeći ćemo eventualne veće štete, a ova vrsta igrališta imaće dugotrajniji period upotrebe. Time će se značajno smanjiti troškovi popravke jer opravka postojećih drvenih igrališta na godišnjem nivou iznosi koliko i ugradnja jednog novog”, kazali su iz Zelenila.


OEBS potvrdio – DSK pobednik izbora\nPrema preliminarnim rezultatima glasanja, Rugovin DSK osvojio je 45 odsto glasova, Demokratska partija, Hasima Tacija 28 odsto glasova, Alijansa za buducnost Kosova, Ramusa Haradinaja 8 odsto, gradjanska inicijativa “Ora”, ciji je nosilac Veton Suroi 6 odsto i Demohriscanska partija Albanaca, Marka Krasnicija 1,8 odsto glasova biraca.\nSef misije OEBSa, Paskal Fijeski je izjavio da su objavljeni rezultati delimicni i obuhvataju samo glasanje na Kosovu, te da je potrebno jos nekoliko dana do objavljivanja konacnih rezultata:\n“Rezultati su delimicni. U toku je brojanje glasova biraca kojima je omoguceno uslovno glasanje, postom i onih koji su glasali u Srbiji i Crnoj Gori. Ne verujemo da ce biti velikih promena kada se objave konacni overeni rezultati”, rekao je sef misije OEBSa.\nInace, na osnovu tih rezultata nijedna od partija kosovskih Albanaca nema vecinu dovoljnu za samostalno formiranje vlade Kosova, te se vec postavlja pitanje mogucih koalicija. Paskal Fijeski je naglasio da je pre bilo kakvih razgovora o koalicijama neophodno sacekati konacne rezultate, koji ce biti objavljeni u subotu:\n“Pre razmatranja mogucih koalicija potrebno je imati konacne rezultate i raspodelu mesta u parlamentu. Ja sam optimista da ce se nakon mirnih izbora odrzati stabilnost Kosova”, izjavio je Fijeski.\nS druge strane srpski kandidati ce dobiti deset rezervisanih mesta u parlamentu, sto je princip pozitivne diskriminacije, utvrdjen Ustavnim okvirom:\n“Za sada se zna da ce deset predstavnika srpske zajednice biti u parlamentu, a kandidati sa dve srpske liste podelice mesta na osnovu broja osvojenih glasova”, kaze Fijeski.\nKomentarisuci izjavu srpskog premijera, Vojislava Kostunice da izbori predstavljaju neuspeh multietnicnog karaktera Kosova, sef misije OEBSa je kratko rekao da ce skupstina Kosova biti multietnicka i istakao:\n“Politika medjunarodne zajednice ostaje izgradnja multietnickog i stabilnog drustva, koje ide ka Evropskoj uniji, i to se nece promeniti”.


Privatna televizija Tolo emitovala snimak Nemice otete u Kabulu\nPrivatna avganistanska televizija Tolo emitovala je danas snimak nemačke državljanke juče otete u Kabulu, na kojem ona traži od vlasti da ispune zahtev njenih otmičara i oslobode "nevine zatvorenike".\nŽena, koja se predstavila kao Kristina Majer, rekla je da je dobro, zatim pročitala poruku na lokalnom dijalektu i engleskom, u kojoj se traži "oslobađanje zatvorenika". Na snimku oteta Nemica sedi, na glavi ima belu maramu, a pored nje je jedan od omičara sa belim turbanom i pokrivenog lica.\nOtmičar je ponovio da za "Kristinino oslobađanje" traže da avganistanski predsednik Hamid Karzai oslobodi "nevine zatvorenike". Imena tih zatvorenika biće, kako je rekao, naknadno saopštena preko privatnih televizija. Otmičar je rekao i da nije pripadnik talibana, već "specijalne mreže".\nOvo je prvi zahtev otmičara od juče, kada su četiri naoružana napadača otela nemačku državljanku iz jednog restorana brze hrane u glavnom gradu Avganistana. Televizija Tolo nije saopštila kako je došla do video materijala. Zvaničnik policije u Kabulu Ali Šah Paktiaval isključio je mogućnost da su talibani odgovorni za otmicu 31-godišje nemačke državljanke, ali nije želeo da kaže ko stoji iza otmice.


Datum objave: 19.04.2018 13:00 | Autor: MUP\nDržavni sekretar MUP-a Dragan Pejanović sastao se juče sa Nj.E. Mitjom Močnikom, ambasadorom Republike Slovenije u Crnoj Gori, na inicijativu ambasadora, a na temu ilegalnih migracija.\nGovoreći o ilegalnim migracijama i otvaranju nove tzv. „obalske“ rute, ambasador Močnik naglasio je značaj adekvatnog djelovanja i blagovremenog preduzimanja aktivnosti i, u tom smislu, iskazao interesovanje za aktivnosti koje Crna Gora preduzima po ovom važnom pitanju.\nDržavni sekretar Pejanović istakao je da se u kontinuitetu unapređuje granična bezbjednost, kao i sistem migracija i azila i, u tom smislu, podsjetio da je Vlada Crne Gore formirala Koordinacioni odbor koji kontinuirano prati aktivnosti definisane Planom djelovanja u slučaju masovnog priliva migranata i izbjeglica. Dodao da je Vlada, takođe, formirala međuresorski Operativni tim, te definisala obaveze nadležnih institucija u slučaju masovnog priliva migranata, podsjetivši i da su rekonstruisana dva policijska objekta, a u pripremi je adaptacija trećeg, na granici sa Republikom Albanijom.\nUprava policije permanentno sprovodi Plan pojačanog nadzora državne granice, kroz pojačano prisustvo patrola na granici i kontrolnim tačkama glavnih puteva prema granici, kao i kroz niz realizovanih akcija, u zemlji i sa međunarodnim partnerima, a u saradnji sa nadležnim tužilaštvom, procesuirana su 73 lica, članova kriminalnih mreža koje su djelovale na teritoriji Crne Gore, saopštio je u nastavku.\nDržavni sekretar Pejanović naveo je da je Crna Gora uskladila svoje zakonodavstvo sa najvišim evropskim standardima iz ove oblasti, kako kroz donošenje Zakona o međunarodnoj i privremenoj zaštiti stranaca i Zakona o strancima, tako i kroz punu operativnost Direkcije za prihvat i smještaj stranaca koji traže međunarodnu zaštitu i Prihvatilišta za strance, koji funkcionišu u okviru Ministarstva unutrašnjih poslova.\nZajednički je konstatovana neophodnost jačanja regionalne saradnje u slučaju promjene rute kretanja migranata i dosljednog sprovođenja potpisanih sporazuma o readmisiji (vraćanju i prihvatanju) lica koja su bez dozvole boravka.\nSagovornici su izrazili očekivanje da će se zajedničkim aktivnostima, a uz podršku relevantnih međunarodnih subjekata, pružiti adekvatan odgovor u borbi protiv ilegalnih migracija.


Osnovni kurs italijanskog jezika - My School\nOsnovni kurs italijanskog jezika\nMy School / Kursevi / Italijanski jezik / Osnovni kurs italijanskog jezika\nNakon završenog kursa moći ćete da koristite italijanski u svakodnevnim situacijama (početnici) ili da razgovarate o kompleksnijim temama (napredniji nivoi). Paralelno ćete usavršiti i ostale jezičke veštine: slušanje, pisanje i čitanje.\nNaučićete fraze koje su veoma korisne u svakodnevnom životu, na poslu, putovanjima…tako da ćete sledeći put kada vam zatreba italijanski biti ponosni koliko znate.\nSve što teorijski naučite, odmah ćete primeniti u praksi.\nNastava se održava dva puta nedeljno po 90 minuta, radi se u grupi do osam polaznika, a prvi čas je promotivni. Nastava je podeljena u celine koje traju tri ili četiri meseca, u zavisnosti od vašeg nivoa znanja (jedan nivo obuhvata dve celine). Nakon završetka jedne celine, radite završni test, dobijate diplomu i ukoliko želite možete odmah nastaviti dalje na narednu celinu. Dosta se radi u parovima zato što se vi na taj način maksimalno uključujete u nastavu, a vreme na času se najviše koristi za komunikaciju.\nNastava obuhvata rad na sve četiri jezičke veštine, govoru, slušanju, pisanju i čitanju, ali je fokus uvek na govoru zato što je većini polaznika najvažnija pomoć profesora baš kada je komunikacija u pitanju. Časovi su dinamični, interaktivni i tematski zanimljivi, uz osnovni cilj da što pre progovorite italijanski jezik.\n*cene su na mesečnom nivou, popusti ne mogu da se kombinuju\nizdavanje sertifikata nakon završenog kursa.


Po prvi put uvodi se Fudbalska liga za djevojčice Untitled Document\n„Do sada smo organizovali školske lige u fudbalu, odbojci, košarci...a, evo sada i učenice postaju ravnopravne sa muškom fudbalskom ligom i počinju se takmičiti. Mi smo jedina Općina u BiH koja ima ligaški sistem takmičenja, kako u muškom tako i u ženskom sportu. U potpunosti smo stali uz ovaj projekat i osigurali učenicama potrebnu opremu, dresove, ali i sale u kojima će se igrati utakmice. Učesnicama lige želim da budu uspješne, a zahvaljujem se našem najuspješnijem ženskom fudbalskom klubu SFK Sarajevo 2000 što su sa nama u ovom projektu,” izjavio je općinski načelnik Ibrahim Hadžibajrić. “Želim vam sreću, da liga uspije i da pobijedi najbolji,” poručio je Hadžibajrić.


Oko 13 miliona za projekte razvoja klaster organizacija u Vojvodini | Autonomija\nOko 13 miliona za projekte razvoja klaster organizacija u Vojvodini\nVojvođanski IKT klaster i VMC Vojvodina metal klaster dobitnici su značajnih evropskih priznanja\nPokrajinski sekretar za privredu dodelio je danas oko 13 miliona dinara vredne ugovore za razvoj klaster organizacijama u Vojvodini.\nReč je o projektima koji se odnose na razvoj zdravstvenog i vinskog turizma, razvoj kreativnih industrija, informacionih tehnologija, organske proizvodnje hrane i metalskog sektora.\n“Klasteri i klastersko delovanje su deo evropske agende udruživanja privrednika, te pružanje podrške klasterima doprinosi evropskom putu Srbije. Kada deluju zajedno, privrednici mogu lakše da ostvare željeni programski cilj”, rekao je pokrajinski sekretar za privredu Miroslav Vasin.\nPodsetio je da su IKT klaster informaciono-komunikacionih tehnologija i VMC Vojvodina metal klaster, dobitnici značajnih evropskih priznanja i svrstani su među najbolje evropske klastere.\nPomoćnica pokrajinskog sekretara za oblast preduzetništva Mirjana Kranjac kazala je da je veoma važno da klasteri sprovedu adekvatan proces akreditacije svojih organizacija, tačnije usvajanje veoma složenog i kvalitetnog sistema, koji bi regulisao efikasnost i kvalitet svakog klastera, kao i njihovih poslovnih i proizvodnih procesa.


maj, 2018 | Web-Tribune.com - Part 5\nHome / 2018 / maj (page 5)\nMakedonija menja ime, Skoplje i Atina se usaglasili..\nRepublika Severna Makedonija je konačni predlog novog imena te bivše jugoslovenske republike, objavio je portal Telma, pozivajući se na diplomatske izvore. Kako navode, o tome su saglasnost postigli šefovi diplomatija Grčke i Makedonije, Nikos Kocijas i Nikola Dimitrov. Dogovorenim imenom dvojice ministara trebalo bi da bude stavljena tačka na ovaj …\n28. maja 2018.\tTEMA DANA 0\nPiše: Tomislav Kresović Vlasti Srbije su u značajnoj meri pod pritiskom i nekim oblicima „ucene“ da bi postigli „kompromisno“ odnosno prihvatljivo rešenje za Kosovo koje otvara put ka EU ili se Srbija nalazi u „izolaciji“ većeg dela EU i SAD. To praktično znači da je Srbija i njena vlast stavljena …\n28. maja 2018.\tAKTUELNO 0\nNova vlada u Italiji prkosi liderima EU tako što pokreće proces deportacije pola miliona ilegalnih migranata izveštavaju britanski mediji. Očekuje se da će predsednik Serđo Matarela odobriti deportaciju 500.000 imigranata na zahtev nove koalicione vlade koju predvode Luiđi di Maio i Mateo Salvino. Oni su takođe najavili da će izgraditi …\nDolazak Stiva Stiversa u Srbiju prošao je donekle neopaženo, a upravo u rukama tog američkog kongresmena i brigadnog generala Nacionalne garde Ohaja mogao bi da bude „ključ dobrih odnosa SAD i Srbije”. Naime, Stivers bi do kraja godine trebalo da preuzme predsedavanje srpskom kokusu u SAD, s obzirom na to …\nNEMCI IZAŠLI NA ULICE: Traži se odlazak Angele Merkel (VIDEO)\nNekoliko hiljada pristalica nemačke stranke Alternativa za Nemačku (AfD) prošetalo je centrom Berlina protestujući protiv nemačke kancelarke Angele Merkel. Demonstranti su nosili nemačke zastave, transparente sa natpisom „Bez islama u Nemačkoj“ i vikali „Merkelova mora da ode“, prenosi AP. Na ulicama je oko 2.000 policajaca, koji su raspoređeni kako bi …\nProteklih nedelja se na marginama javnog diskursa pojavljuju neobične glasine o preletima neidentifikovanih bespilotnih letelica iznad Srbije. Verodostojnost ovih informacija nedavno je potvrdio i ministar unutrašnjih poslova Nebojša Stefanović, ali njegovo saopštenje otvorilo je više pitanja nego što ih je zatvorilo. Sve je počelo senzacionalnim člankom koji je desetog aprila …


Lokalni izbori na Kosovu 2021 - svojevrstan poraz međunarodne zajednice - Kosovo Online\n30. Septembar 2021. • 09:33\nCentralna izborna komisija Kosova (CIK) potvrdila je učešće na lokalnim izborima za 90 političkih subjekata, od toga 32 političke stranke, 34 građanske inicijative, jedne koalicija i 23 nezavisna kandidata. Pravo glasa na lokalnim izborima ima 1.885.448 birača.\nOd ukupno 35 kandidata za gradonačelnike u 11 opština sa većinski srpskim stanovništvom, 19 su Srbi, od njih tri žene. Od 167 kandidata za predsednike 38 opština na Kosovu, samo je 13 žena. CIK je potvrdio listu od 15.577 birača koji će, svoje pravo glasanja ostvariti iz inostranstva putem pošte.\nKosovski Srbi će imati mogućnost da sa 18 listi biraju svoje kandidate u 21 opštini, u 10 opština u kojoj čine većinu stanovništva i u 11 opština u kojoj nisu većina. Srpska zajednica sa severa Kosova (opštine Kosovska Mitrovica, Zvečan, Zubin Potok i Leposavić) treći put će učestvovati na lokalnim izborima, koje organizuju vlasti Kosova. Zvanično je izborna kampanja započela 16. septembra 2021. godine.\nKosovo još uvek ima probleme sa konačnim biračkim spiskom, koji je nepročišćen i neverodostojan, jer je nelogično da na Kosovu ima više birača nego stanovnika.\nNa osnovu Briselskog sporazuma između zvaničnog Beograda i Prištine iz 2013. godine predviđeno je konstituisanje Zajednice srpskih opština (ZSO) na Kosovu. Zajednica srpskih opština konstituiše se statutom, ali se garantuje zakonima Kosova, za čije izmene je potrebna dvotrećinska većina. Dakle, ZSO se može raspustiti samo odlukom opština članica. Iako nastaje izvan pravnog sistema Kosova, ZSO je deo ustavnopravnog poretka Kosova, a ne deo Republike Srbije. Kosovske vlasti ne žele da implementiraju formiranje ZSO pozivajući se na odluku Ustavnog suda Kosova, koji je utvrdio 24 povrede, odnosno odredbe, koje nisu u skladu sa ustavom Kosova.\nKosovo još uvek bez vizne liberalizacije\nPregovori o Sporazumu o stabilizaciji i pridruživanju sa EU, razgovori o liberalizaciji viznog režima i dijalog sa Srbijom su nezavršeni procesi za Kosovo. U političkom smislu došlo je do zastoja u dijalogu, pre svega, zbog nerealizacije potpisanih, Briselskog i Vašingtonskog, sporazuma između zvanične Prištine i Beograda. Sporazumi moraju u potpunosti biti implementirani, a ne po principu da svaka strana iz potpisanih sporazuma uzima samo ono što joj odgovara.\nVlada Kosova mora da uloži dodatne napore za ukidanje viza za građane Kosova, jer je Kosovo najizolovaniji prostor u Evropi. Rešavanje enormne nezaposlenosti, poštovanje ljudskih prava, privlačenje stranih investicija, odnosi sa susedima, zaustavljanje iseljavanja, borba protiv regionalnog i međunarodnog kriminala te korupcija su izazovi za nove kosovske vlasti. Zbog toga aktuelna Vlada Kosova mora da osigura ukidanje viznog režima za građane Kosova i EU dostavi uverljive dokaze u borbi protiv kriminala i korupcije kao jednom od uslova za ukidanje viznog režima.\nIz dosadašnje prakse, nije zabeleženo, da su političko-kriminale strukture izgradile snažne državne institucije, nego upravo suprotno. Permanentna politička kriza na Kosovu bila je politički koncept i način opstanka na vlasti dosadašnjih aktuelnih političkih struktura. Dolaskom Aljbina Kurtija (Pokret Samoopredeljenje) na vlast i političkih promena u Crnoj Gori, pre svega zbog beskompromisne borbe protiv kriminala i korupcije koju predvodi potpredsednik Vlade Crne Gore Dritan Abazović (URA), kriminal je potražio nova utočišta u regionu.\nDosadašnje vlade Kosova preuzimanjem vlasti najavljivale su ubrzan razvoj sa obećanjem da će izgrađivati snažne institucije, koje će biti faktor unutrašnje stabilnosti i mira, te da će tako doprinositi stabilnosti i miru u regionu. Obećanja se nisu ispunila, a građani Kosova su duboko razočarani dosadašnjim vladajućim političkim strukturama, jer su jedini u regionu, koji nemaju bezvizni režim. Pri tome je važno da se pre toga uspostavi bezvizni režim između Kosova i Bosne i Hercegovine ukoliko se želi da zaživi inicijativa "Otvoreni Balkan".\nKriminal na Kosovu svoje korene vuče još iz vlade u egzilu. Jezgro kriminala su komandanti Oslobodilačke vojske Kosova (UČK-OVK) i (para)obaveštajna služba (ŠIK) u saradnji sa političkim strukturama. ŠIK je trebalo da bude raspušten 2008. godine, jer je 2009. godine osnovana zvanična Kosovska informativna agencija (KIA).\nPravilno suočavanja sa prošlošću je važno za kosovske Albance kao i druge narode u regionu, jer bez toga teško mogu da osiguraju bolju budućnost.\nUprkos najavama o uspostavljanju "reciprociteta" prema automobilskim registarskim tablicama iz Srbije, kosovska vlada građanima nije saopštila ni kada će se to desiti, ni kakve će procedure biti na snazi. U ponedjeljak 20. septembra 2021. uvela je "reciprocitet" na automobilske tablice izdate u Srbiji i na severu Kosova i počela izdavati uz naplatu probne tablice Kosova za putnička i teretna vozila, koja imaju registarske tablice izdate u Srbiji, te rasporedila teško naoružane snage Specijalnih jedinica kosovske policije (ROSU). Kao reakcija na poteze kosovske vlade došlo je do postavljanja barikada na graničnim/administrativnim prelazima Jarinje i Brnjak od strane kosovskih Srba.\nSloboda kretanja bio je prvi dogovor koji su Beograd i Priština sklopili u Briselu. To je ujedno i dogovor o kojem se najčešće pregovaralo, a čije su odredbe čak i revidirane. Jasno je, da su odnosi dvaju strana toliko degradirani, da više ne mogu složiti ni oko teme "reciprociteta", koja utiče na praktičan svakodnevni život.\nProblem su registarske tablice koje je izdavala Republika Srbija i za opštine na području Kosova i koje su važile do 14. septembra 2021. godine. Po isteku tog roka obe strane će ponovo razmotriti ovo pitanje uz posredovanje EU, pisalo je u tekstu sporazuma. Kosovske vlasti su jednostranim potezom uvele probne tablice za vozila iz Srbije pozivajući se na "reciprocitet".\nVišegodišnja primena te prakse za automobile sa Kosova, razlog je zbog kojeg je najnoviji potez na Kosovu protumačen kao "opravdan". Problem je u tome što ta odluka neće pogoditi Srbiju, već Srbe sa Kosova, a zakomplikovaće život i Albancima iz Preševa, Bujanovca i Medveđe, koji su životno naslonjeni na Kosovo.\nZamenik pomoćnika američkog državnog sekretara za evropska i evroazijska pitanja i novi izaslanik Stejt departmenta za Zapadni Balkan Gabrijel Eskobar je izjavio: "Mislim da je na obe strane zadatak da ne militarizuju ovo pitanje, da ne šalju specijalne jedinice u mesto gde postoji Kfor i gde nema potrebe za tim. Tako da bi smo, u vezi sa pitanjem tablica, voleli da vidimo neki pomak u Briselu negde u narednih sedam dana".\nKosovo beleži decenijsku nezakonitu naplatu automobilskog osiguranja za vozila iz trećih država sve do formiranja druge Kurtijeve vlade. Radi se, prema procenama, o dosadašnjim nezakonitim prihodima od preko 100 miliona evra za automobilsko osiguranje, koje se plaćalo na graničnim prelazima prilikom ulaska na Kosovo. Automobilsko osiguranje je naplaćivano po tarifi: za 15 dana boravka u iznosu 15 evra po vozilu, za 30 dana boravka 30 evra po vozilu. Ubiranje nezakonitih prihoda pripisuje se najbližim članovima porodice Hašima Tačija. Kurtijeva vlada ukinula je nezakonito ubiranje tih prihoda popularno nazvanim "Tačijeva taksa".\nAnalitičari smatraju, da je postojeća situacija posledica dosadašnjih pogrešnih poteza međunarodne zajednice na Kosovu i predstavlja njen svojevrstan poraz, posebno EU. Slabo vođenje dijaloga od strane EU, propala misija Euleksa i nepotrebno slanje specijalnih jedinica ROSU, čiji sastav ne odgovara etničkoj strukturi stanovništva na sever Kosova, jer jedinice Kfora imaju mandat da garantuju sigurnost na celoj teritoriji Kosova. Jednostrani potezi narušavaju ionako krhki mir i latentnu stabilnost, dok bi mere reciprociteta imale suštinski smisao posle potpisivanja sveobuhvatnog obavezujućeg sporazuma o normalizaciji odnosa između zvaničnog Beograda i Prištine. Očigledno je da dijalog između zvaničnog Beograda i Prištine mora biti nastavljen i postati prioritet. EU je do sada uglavnom uzalud potrošila preko dve milijarde evra na Kosovu – novca poreskih obveznika EU.\nSpecijalni sud i Specijalno tužilaštvo (KSC-SPO), trebalo je da budu odgovor Kosova na tvrdnje iz Izveštaja specijalnog izvestioca Saveta Evrope Dika Martija o trgovini ljudskim organima i istovremeno dodatni zamah, da se krene sa de-Tačizacijom Kosova, odnosno demontažom Tačijevog režima i tako dođe do unutrašnje konsolidacije te zemlje. Zbog toga je važno, da je zaživeo rad KSC-SPO, jer će dovesti do postizanja pravde, koja će biti satisfakcija za žrtve i njihove najbliže, te će relaksirati odnose na Kosovu i osigurati bolju i izvesniju budućnost.\nU Martijevom izveštaju je zapisano da su zločine počinili pripadnici Oslobodilačke vojske Kosova (OVK/UČK) u periodu od 1998. do 2000. godine. Ovaj sud ima nadležnost nad krivičnim delima izvršenim na Kosovu između 1. januara 1998. i 31. decembra 2000. godine. Iako je to kosovski sud, njega finansira EU i u njemu radi međunarodno osoblje. Četvorici čelnika nekadašnje Oslobodilačke vojske Kosova (OVK/UČK), Hašim Tači, Kadri Veselji, Jakup Krasnići i Redžep Seljimi, sudi se prema optužnicama za niz zločina protiv čovečnosti i ratne zločine, uključujući ubistva, prisilno nestajanje lica, progon i mučenje. Tači i Veselji čak su učestvovali u ometanju rada suda, a došlo je i do likvidacije svedoka u ovom slučaju.\nLokalni izbori na Kosovu ponovno su prilika za obračun dela srpske opozicije i albanskih političkih stranaka sa Srpskom listom (SL), koju podržava predsednik Srbije Aleksandar Vučić (SNS). U stvari preko Srpske liste (SL), koja je favorit na lokalnim izborima u srpskim sredinama na Kosovu pokušaće da se obračunaju sa predsednikom Srbije Vučićem i tako pokušaju uticati na rezultate skorašnjih predsedničkih i parlamentarnih izbora u Srbiji. Kako se približava dan lokalnih izbora na Kosovu rastu tenzije usmerene prema Srpskoj listi u koju je uključeno i korišćenje pretnji i nasilja. Zbog toga je od izuzetne važnosti, da se okonča briselski dijalog između zvaničnog Beograda i Prištine potpisivanjem pravno obavezujućeg sporazuma o normalizaciji odnosa, a preko inicijative "Otvoreni Balkan" ukinu granice u regionu i otklone barijere i tako započne intenzivna međusobna saradnja, jer to predstavlja istinsko evropsko ponašanje.\nPrilikom nedavne posete Srbiji odlazeća nemačka savezna kancelarka Angela Merkel (CDU) izjavila je da je u predsedniku Srbije Vučiću prepoznala osobu koja "ne daje lažna obećanja, već sprovede u delo ono što je rekao" .\nAnalitičari smatraju, da je Srbija zahvaljujući predsedniku Aleksandru Vučiću, postala centar dešavanja u regionu i ključna za održavanje mira i stabilnosti. Ekonomski razvoj i uspostavljanje "Otvorenog Balkana" su prioriteti u regionalnoj saradnji, jer male zemlje zbog ekonomije obima pojedinačno ne mogu da privuku globalne investitore i teže mogu da osiguraju održiv ekonomski rast i razvoj. Odstranjivanje unutrašnjih graničnih i administrativnih barijera, carina, sasvim sigurno bi bilo efikasnije za zemlje Zapadnog Balkana, ukoliko bi imali usaglašenu infrastrukturnu politiku i da zajednički rade na ekonomskoj obnovi regiona.\nAustrijski savezni kancelar Sebastijan Kurc je prilikom nedavne posete Srbiji primetio da se Srbija odlično ekonomski razvija, navodeći da je pandemija mnoge privrede unazadila, a u Srbiji gotovo nije bilo pada privrednog rasta. Podsetio je da se Srbiji za ovu godinu prognozira rast od šest do sedam odsto, što je, kaže, veoma pozitivan razvoj, koji će imati pozitivan uticaj i na austrijsku privredu, zbog tesne povezanosti. Srbija je odlično prošla kroz korona krizu, što je dobro za Austriju kao jednog od najvećeg investitora u toj zemlji. Mi profitiramo od pozitivnog razvoja u Srbiji, istakao je Kurc.\nVučić uspešno rebrendira Srbiju, a Kosovo je i do sada bilo u stalnom nazadovanju zahvaljujući neodgovornim političkim elitama, koje su vršeći javne i odgovorne funkcije u prvi plan stavljale svoje lične interese i nezakonito bogaćenje, a ne interese Kosova.\nLokalni izbori – šansa za korenite promene\nSituacija na političkoj sceni Kosova odnosno raspoloženje građana, posle nedavnih parlamentarnih izbora, usmereno je ka Pokretu Samoopredjeljenje, koje ima uverljiv primat nad ostalim političkim subjektima. Do sada su centralne vlasti na Kosovu kočile razvoj pojedinih lokalnih zajednica i upravo su lokalni izbori prilika da se sa tom praksom prekine.\nBirači nisu naklonjeni koaliciji Samoopredeljenja sa drugim strankama, jer se u svesti birača formiralo mišljenje da su političko-mafijaške strukture neustavno i nelegalno smenile prvu vladu premijera Aljbina Kurtija, a posebno mlada populacija, koja je prepoznala svežinu na političkoj sceni u Samoopredeljenju i njegovom lideru Kurtiju.\nPobeda Pokreta Samoopredeljenje na lokalnim izborima bi dodatno stabilizovala političku situaciju na lokalnom nivou i omogućila korenite promene u lokalnim zajednicama na Kosovu. Pri tome je važno da Samoopredeljenje pokaže politički senzibilitet prema manjinskim zajednicama, posebno srpskoj zajednici.\nGrađani žele pozitivne promene, svaki drugi stanovnik Kosova mlađi je od 30 godina, čija je budućnost i dalje neizvesna i zapečaćena.\nSrbija nije "postala" centar dešavanja u regionu zvog Vucica, nego je oduvek bila centar posto ima metropolu Beograd i inace najvise stanovnika. To nema veza ni sa Vucicem, ni Tadicem, ni Kostunicom, ni Slobom. Ovi vrli analiticari kao da su juce izasli iz vrtica pa ovako lupaju besmislice. Sto je najgore, ova organizacija je iz jedne razvijene Slovenije, pa je prosto zalosno da tako lose informisu javnost. Balkan ima 4 velike drzave: Rumuniju (najvecu), Grcku, Bugarsku i Srbiju. Neki bi ukljucili i Tursku i Madjarsku. Srbija je najveca ekonomija od svih bivsih Ju i uglavno zato EU i SAD hoce na srpsko trziste. Beograd godisnje generise od 17.5 do 20 milijardi dolara. Ovo vole Merkel i Baden, pa nam se zato guraju. Cisto da se zna, Novi Sad takodje postaje sekundarni centar, pogotovo zbog IT sektora.\nMene zanima kako to da 1800000 ima pravo glasa kad znamo da na Kosovu i sa Srbima možda ima do 1000000 stanovnika


BiH uskoro u Svetskoj trgovinskoj organizaciji (STO) | Politika | DW | 02.07.2008\nBiH uskoro u Svetskoj trgovinskoj organizaciji (STO)\nPremijer BiH Nikola Špirić očekuje prijem Bosne u STO krajem ove ili početkom sledeće godine. Članstvo u toj organizaciji je nužno, kako bi BiH uopšte mogla da napreduje na putu ka Evropskoj uniji.\nHoće li i BiH uskoro postati članica Svetske trgovinske organizacije (STO)?\nAmbasadorima STO Špirić je preneo snažno opredeljenje BiH za prijem u ovu organizaciju. Država bi, naime, već uskoro mogla da ispuni sve uslove za prijem. To je konstatovano na zajedničkom sastanku premijera Špirića sa ambasadorima Mađarske, Evropske komisije, Japana, SAD-a, i Švajcarske, koji je održan u Ženevi.\nAmbasador Mađarske Ištvan Major, koji je predsjedavajući Radne grupe STO za pristupanje BiH u ovu organizaciju, naglasio je da je u pregovaračkom dijelu napravljen veliki pomak. Predsjedavajući Vijeća ministara BiH Nikola Špirić je izjavio: “Gotovo je sigurno da ćemo prvo morati postati članica Svjetske trgovinske organizacije i NATO da bismo postali članovi ujedinjene Evrope, odnosno Evropske unije. Ohrabren potpisivanjem Sporazuma o stabilizaciji i pridruživanju, liberalizacijom viznog režima i intenziviranim dijalogom sa NATO htio sam podržati i ovaj proces.”\nKrajem jula završni pregovori za članstvo u WTO-u\nSvjetska trgovinska organizacija i eksperti BiH do sada su održali četiri runde pregovora, a očekuje se da će peta runda, krajem jula ove godine, ujedno biti i završna, kaže Špirić. “Akcenat se stavlja na poljoprivredu i intelektualnu svojinu. To znači da će Parlament BiH morati usvojiti zakone vezane za intelektualno vlasništvo i intelektualnu svojinu u skladu sa WTO standardima.“ Špirić osim toga ističe da BiH poslije potpisivanja Sporazuma o stabilizaciji i pridruživanju mora voditi računa o evropskim standardima koji se odnose na poljoprivredu.\nPremijer Nikola Špirić je ambasadorima Svetske trgovinske organizacije (STO) u Ženevi rekao da je makroekonomska situacija u BiH stabilna, te naglasio da su se prošle godine utrostručila strana ulaganja u BiH. Zato očekuje snažnu podršku partnerskih zemalja, posebno Sjedinjenih Američkih Država.\nPomoć od Evropske komisije za prijem u STO\n“Mogu sa zadovoljstvom reći da će kraj ove godine, eventualno početak naredne, rezultirati prijemom BiH u Svetsku trgovinsku organizaciju. Ono što je bitno shvatiti jeste da se radi o bilateralnim i multilateralnim pregovorima i mislim da je sada došlo vrijeme da tom procesu damo snažnu političku podršku” naglasio je premijer Špirić.\nAmbasadori Mađarske, Japana, Sjedinjenih država Švicarske i Evropske komisije u STO podržali su pristupanje BiH Svetskoj trgovinskoj organizaciji. Šef misije Evropske komisije Ekart Gut (Eckart Guth) izrazio je zadovoljstvo zbog napretka koji je ostvaren u BiH. On je u ime Evropske komisije ponudio zemlji tehničku i ekspertsku pomoć za pristupanje u STO.\nTrajni link http://p.dw.com/p/EUff


NSRS o Prijedlogu budžeta i programu ekonomskih reformi za 2022. godinu — Radio Velkaton : Radio Velkaton\n14. Decembra. 2021. Bosna i Hercegovina\nNSRS o Prijedlogu budžeta i programu ekonomskih reformi za 2022. godinu\nPosebna sjednica Narodne skupštine Republike Srpske, na kojoj će poslanici po hitnom postupku razmatrati Prijedlog budžeta Republike Srpske za 2022. godinu, Prijedlog zakona o izvršenju budžeta Republike Srpske za iduću godinu, te prijedlog Programa ekonomskih reformi RS za period od 2022. do 2024. godine, biće održana danas u Banjaluci.\nPo hitnom postupku biće razmatrani i prijedlozi zakona o izmjenama i dopunama Zakona o porezu na dohodak, o doprinosima, o radu, o platama zaposlenih lica u javnim ustanovama u oblasti zdravstva, te o platama zaposlenih u javnim službama Republike Srpske.\nBiće razmatrani po hitnom postupku i prijedlozi zakona o izmjenama Zakona o platama zaposlenih u oblasti visokog obrazovanja i studentskog standarda Republike Srpske, o platama zaposlenih u osnovnim i srednjim školama i đačkim domovima, o platama zaposlenih u oblasti kulture, o platama zaposlenih u organima uprave RS, te o platama zaposlenih u Ministarstvu unutrašnjih poslova Republike Srpske.\nNa dnevnom redu su i prijedlozi zakona o izmjenama Zakona o platama zaposlenih u institucijama pravosuđa Republike Srpske, o izmjenama i dopuni Zakona o platama i naknadama sudija i javnih tužilaca u Republici Srpskoj, o dječjoj zaštiti, o komunalnim taksama, o poljoprivrednom zemljištu.\nPred poslanicima će se naći i prijedlozi zakona o izmjenama Zakona o dugoročnom zaduživanju Republike Srpske za 2022. godinu, o kratkoročnom zaduživanju RS emisijom trezorskih zapisa za 2022. godinu, te o Prijedlogu odluke o iznosu garancija koje može izdati Republika Srpska u 2022. godini.\nPočetak sjednice je zakazan za 10.00 časova.


TURCI POBESNELI, HOĆE OBRAČUN SA RUSIMA: "Namerno su nas bombardovali, tačno su znali gde je naša vojska" | WebTribune\nHome IZBOR TURCI POBESNELI, HOĆE OBRAČUN SA RUSIMA: “Namerno su nas bombardovali, tačno su znali gde je naša vojska”\nPosted date: фебруар 10, 2017 In: IZBOR, U FOKUSU\n„Smatramo da je neophodno da se razjasni situacija u vezi sa izjavom Dmitrija Peskova kako bi se izbegla njena pogrešna interpretacija. Naša vojska, koja je 9. februara napadnuta iz vazduha, nalazi se na jednoj te istoj tački već deset dana. Osmog februara na tu tačku je lansirana raketa sa položaja koji je pod kontrolom Ruske Federacije. Istog dana u 23 sata i 11 minuta koordinate položaja naših snaga još jednom su predate odgovornim licima u operativnom centru u Hmejmimu. Istog trenutka je vojni ataše Rusije u Ankari pozvan u naš Generalštab, gde su mu još jednom predate koordinate rasporeda naših vojnika“, navedeno je u saopštenju Generalštaba Turske.


Tanjug 25. januara 2021. 16:45\nBRISEL, 25. januara ( Tanjug) – Ministri spoljnih poslova EU osudili su brutalnost koju je policija u Rusiji pokazala tokom vikenda razbijajući demonstracije organizovane u znak podrške Alekseju Navaljnom.\nSa sastanka u Briselu ministri EU su pozvali na puštanje Navaljnog i demonstrana ti pritvora.\n”Ministri smatraju da su hapšenje Navaljnog i obračun sa demonstrantima potpuno neprihvatljivi. Oni su osudili masovna hapšenja i policijsku brutalnost tokom vikenda”, poručio je šef diplomatije EU, Žosep Borelj.\nOn navodi da na sastnku Saveta EU nije bilo predloga niti odluka o mogućim reakcijama EU na poslednja dešavajja u Rusiji, ali da konstatntno radi na političkom razmatraju situacije.\nBorelj je najavio da će posetiti Moskvu u prvoj nedelji februara, na poziv šefa diplomatije Rusije Sergeja Lavrova.\nOn je ocenio da će to biti dobra prilika da se prenesu važne poruke o pravima i slobodama, ali i da se razgovara o strateškim međusobnim odnosima.


Istakao je da su juče završeni radovi na izgradnji kolovoza u ulici Đerđa Dože u Hajdukovu, i najavio da će tokom marta biti završeni radovi na asfaltiranju Jasenovačke i Cvetne ulice na Paliću, Rudarske u Mesnoj zajednici „Aleksandrovo“ i Luke Botića u Mesnoj zajednici „Dudova šuma“, kao i ulice Drugi vinogradi u Mesnoj zajednici „Čantavir“.\n„Ukupna vrednost ovih radova je 76 miliona dinara, koje smo obezbedili za skoro tri kilometra novih ulica. To nam je omogućio odgovoran i ozbiljan odnos prema gradskim finansijama, zbog čega imamo realan i na potrebe građana usmeren budžet“, naglasio je gradonačelnik Bakić.\n„Grad je aplicirao kod pokrajinskog Fonda za kapitalna ulaganja za izgradnju većeg broja ulica, u vrednosti od 170 miliona dinara i tu se nadamo podršci našim kvalitetnim projektima. Za izgradnju bilo koje ulice ili realizaciju nekog projekta, ne samo u našem gradu, potrebna je snažna Srbija“, poručio je gradonačelnik Stevan Bakić.\nOgnjen Golubović je rekao da je izgradnja kolovoza u ulici Sivački put značajna za grad Suboticu, između ostalog i zbog toga što se pored ove saobraćajnice nalaze parcele na kojima je planirano širenje Industrijske zone „Mali Bajmok“ i izmeštanje Kvantaške pijace iz centra Subotice.


Danska planira da do 2050. godine u potpunosti izbaci iz upotrebe fosilna goriva, a Kopenhagen bi do 2025. godine trebalo da ima emisiju ugljen dioksida nula. Zbog toga je u toku razvijanje različitih projekata koji se odnose na ulično osvetljenje. …\nUprava PD „Elektrosrbije“ održala je 5. novembra ove godine sastanak rukovodilaca koji su zaduženi za održavanje elektrodistributivnog sistema. Cilj sastanka je bio analiza elektrodistributivnog sistema i elektroenergetskih objekata. Direktor PD „Elektrosrbija“ gospodin Srđan Đurović istakao je da je neophodno više …\nIz PD „TE-KO Kostolac“ saopšteno je da je druga pogonska stanica izvučena iz mulja, kao i da su u toku radovi na njenom osposobljavanju. Kako bi ova stanica bila izvučena, rudari Površinskog kopa „Drmno“ izgradili su nasip dužine 200 metara …\nMinistar rudarstva i energetike gospodin Aleksandar Antić u intervjuu za list „Kurir“ izjavio je da će „Azotara“ i „HIP Petrohemija“ iz Pančeva, kao i „Metanolsko-sirćetni kompleks“ (MSK) iz Kikinde plaćati gas po nižoj ceni. On je dodao da će na …\nGeneralni direktor JP „Elektroprivreda Srbije“ gospodin Aleksandar Obradović izjavio je danas da ove zime neće doći do restrikcije električne energije. Prema njegovim rečima, EPS uvozi električnu energiju i ugalj, a trenutno su na deponijama uglja rekordne količine ovog energenta. Gospodin …\nRudarsko-topioničarski basen „Bor“ izdao je saopštenje u kome se navodi da su radnici ovog preduzeća za nedelju dana izgradili dve velike brane i jednu četvrtinu planirane trase budućih kanala za sakupljanje površinskih voda oko jalovišta nekadašnjeg rudnika u Stolicama. U …\nPredstavnik kompanija „Roch Innovative Balkans“ koja je deo holdinga „Save the Planet“ gospodin Dejan Stojsavljević izjavio je da ova kompanija ima u planu da u Vukovaru u Hrvatskoj izgradi prvu kinetičku elektranu. Kako je istakao, vrednost investicije bila bi oko …\n1 … 2.155 2.156 2.157 2.158 2.159 … 2.323


U Crnoj Bari danas održan centralni događaj: Naučni skup sa međunarodnim učesnicima\n22.06.2019 U Crnoj Bari danas održan centralni događaj: Naučni skup sa međunarodnim učesnicima\nDrugi dan manifestacije “Dani Miloša S. Milojevića započeo je otvarnjem međunarodne slikarske kolonije u porti crkve Vaznesenja Gospodnjeg, a u isto vreme počelo je i takmičenje u pecanju na plovak dece do 14 godina, u organizaciji udruženja sportskih ribolovaca „Ušće“.\nNa drugom naučnom skupu sa međunarodnim učešćem diskutovano je na temu književnosti. Iz pera dr Milana Mladenovića, Pra Milana od Lužice, sažet je način da se odškrinu vrata i drugim nemerivim domašajima- istorijskom, političkom, vojnom, ovoga čoveka za koga se tek sada vidi da spada u red onih velikana koji su svojom pojavom, delom i sudbinom obeležili vreme u kome su živeli.\nBrojne zvanice svojim prisustvom uveličale su ovaj skup: Kiril Šavčenko sa Državnog univerziteta iz Belorusije, Nikolaj Nikolajevič Forimičev iz Ruske Federacije, Pra Milan Mladenović, prof.dr heb Miroslav Ž. Čarkić, dr Zoran Milošević- Institut za političke studije Beograd, Zoran Đorđević potomak ratnika sa bitke na Drini. U organizacionom odboru ove veoma značajne manifestacije su Predrag Đurić, Ivo Andrić i Novica Krezić.\nNaučni skup predstavlja sveobuhvatan pristup u rasvetljavanju mnogih nepoznanica koje i dalje vladaju kada je u pitanju lik i delo Miloša S. Milojevića i za cilj ima da rasveli naučno delovanje istaknutog Srbina, kako u književnosti, istoriji, oslobodilačkim ratovima tako i u nesebičnom zalaganju za očuvanje pravoslavne vere i srpstva.\nPoslepodnevni časovi rezervisani su za turistički obilazak Crne Bare, izložbu slika Lole Ađžić, sajam etno hrane , pića i knjiga. Na obali Drine je predstavljanje knjiga Pra Milana Mladenovića “Stari i novi srbski zavet” i Dragoslave Koprivice, “Ja sam na strani Srba”. Drugi dan manifestacije završava se kulturno umetničkim programom posvećenom Jezdimiru – Jezdi Alimpiću.\nVi ste posetilac br: 13 189 487


Mekejn: Srbija zaslužuje snažnu podršku SAD\nVučić i Mekejn danas u Senatu\nAmerički senator Džon Mekejn, predsedavajući Senatskog odbora za oružane snage, posle susreta sa premijerom Srbije, Aleksandrom Vučićem izjavio je da Srbija može da računa na američku podršku i investicije.\nAmerički senator Džon Mekejn razgovarao je sa srpskim premijerom Aleksandrom Vučićem u zgradi američkog Senata. On je izjavio da je imao odličan sastanak sa Vučićem, koga "veoma ceni" i sa kojim je imao priliku da se sastane i ranije.\n"Radujem se što ću posetiti Srbiju I doći u Beograd, tako da možemo da nastavimo dijalog o značaju odnosa naših dveju zemalja, Srbija je prešla dug put i zaslužuje snažnu američku podršku, uključujući investicije američkih kompanija i korporacija. Apsolutno, možete računati na našu podršku u evroatlantskim integracijama. Jasno je da mi ne dajemo direktive Evropskoj uniji šta da radi, ali ono što možemo da uradimo je da pomognemo na ekonomskom i diplomatskom plan i druge načine", izjavio je Mekejn, dodajući da je srpska vlada veoma uvažena ovde u SAD.\nPremijer Srbije izrazio je duboku zahvalnost senatoru Mekejnu na podršci i pomoći, kao i nadu da će mu uskoro biti domaćin u Beogradu.\nVučić zadovoljan početkom posete SAD


Kinezi zainteresovani za Luku Bar i rekonstrukciju željeznice\nSaradnja Kine i Crne Gore uznapredovala je, naročito u ekonomskom smislu, pri čemu su kineske kompanije zainteresovane za gradnju druge dionice autoputa Bar-Boljare, rekonstrukciju željeznice, ali i za Luku Bar, saopštio je potpredsjednik Vlade Vujica Lazović.\nOn se juče sastao sa predsjednikom Vlade Kine Li Kećijangom u okviru samita šefova vlada zemalja centralne i istočne Evrope i Kine u letonskom gradu Rigi.\n“Jako smo zadovoljni što u okviru mehanizma 16+1 Crna Gora ima posebnu i značajnu poziciju. Razgovarali smo o zainteresovanosti kineskih kompanija za drugu dionicu autoputa od Mateševa do Andrijevice kroz model privatno-javnog partnerstva ili neki drugi oblik finansiranja“, rekao je Lazović.\nKako su saopštili iz Vlade, kazao je da su kineske kompanije zainteresovane za rekonstrukciju željeznice na potezu Budimpešta-Bar, a naročito za dionicu Beograd-Bar u dijelu kroz Crnu Goru.\n“S obzirom na to da su kineske kompanije zainteresovane za Luku Bar moguća je valorizacija Luke Bar u skladu sa spoljnopolitičkim, trgovinskim i ekonomskim prioritetima Kine, koja prepoznaje Jadransko more kao jedan od značajnih punktova za distribuciju svoje robe na tržište Evropske unije“, naveo je Lazović.\nSledeća ⇨ Chen Bo: TE "Stanari" svijetli primjer saradnje NR Kine i BiH\nPrethodna ⇦ Završen samit “Kina plus 16”


Mirović otvorio manifestaciju „Dan dobavljača 2017“ – RTV Panonija\nHomeVestiMirović otvorio manifestaciju „Dan dobavljača 2017“\nPredsednik Pokrajinske vlade Igor Mirović otvorio je danas manifestaciju Dan dobavljača 2017. koju organizuje Razvojna agencija Vojvodine sa ciljem da se povežu domaći i strani privrednici i podstaknu na saradnju i povezivanje u dobavljačkom lancu stranih kompanija koje posluju na teritoriji AP Vojvodine i inostranstvu.\nRazvojna agencija Vojvodine je dobila zadatak od Pokrajinske vlade da intenzivira sve aktivnosti u privlačenju domaćih i stranih investicija, i u tom cilju je pre mesec dana postao aktivan poseban Fond za subvencije, za domaće i strane ulagače koji, širom AP Vojvodine, žele da ulažu, zapošljavaju i unapređuju kapacitete u tehnološkom smislu, rekao je Mirović.\nOn je podsetio da je iz pokrajinskog budzeta za ovu godinu izdvojeno 350 miliona dinara za sredstva za podsticaje, i najavio da će izdvajanja za tu namenu biti znatno veća u narednoj godini.\nMirović se osvrnuo i na privredne rezultate, koji su dobri, ali, kako je rekao, i dalje moramo brže da rastemo, da imamo dinamičniji izvoz koji je u prvih devet meseci ove godine u značajnom rastu.\nPredstavljajući Razvojnu agenciju Vojvodine, direktor Nikola Žeželj je rekao da RAV svoje aktivnosti sprovodi kroz četiri sektora: za strategijska istraživanja, razvoj i inovacionu politiku, za podršku investicija, za domaće i međunarodne fondove u funkciji razvoja Vojvodine i za promociju, i dodao da su usluge i podrška RAV besplatne.\nRazvojna Agencija Vojvodine – RAV je osnovana pod okriljem Pokrajinske vlade, sa ciljem da pruža podršku sprovođenju razvojne poljoprivredne i politike ruralnog razvoja Vojvodine. RAV podstiče priliv stranih i domaćih investicija i pruža profesionalne usluge kompanijama koje investiraju u Vojvodinu. Na današnjem skupu učestvovali su privrednici iz 160 kompanija.


Kosovska policija nije dozvolila pravoslavnim vernicima koji su organizovano sa dva autobusa krenuli put srpskih svetinja, da uđu na Kosovo.\nPrelaz Jarinje je neko vreme bio blokiran pošto su vernici protestovali zbog zabrane.\nPosle protesta, hodočasnici su ušli u autobuse i krenuli put manastira Sopoćani.\nKako saznajemo, Kosovska policija je vozaču napomenula da postoji naredba o zabrani ulaska grupa koje posećuju pravoslavne manastire na Kosovu.\nDirektor Kancelarije za Kosovo i Metohiju Petar Petković izjavio je da je zabrana ulaska vernicima suprotna sporazumu o slobodi kretanja koji je potpisan u Briselu.\nJuče je takođe na prelazu držana više od pet sati a potom i vraćena grupa vernika iz Novog Sada.


Mišel Tavela, asistent u Milanovoj laboratoriji u EPFL u Švajcarskoj, sedi u invalidskim kolicima kojima upravlja samo svojim mslima. Dok se kolica polako kreću po prostoriji, izbegavajući prepreke koje im se nalaze na putu, Tavela sedi skoro sablasno miran i skoncentrisan. Njegove misli aktiviraju specifične moždane obrazce koje snima elektroencefalograf (EEG), preko kacige sa elektrodama. Ove moždane obrazce potom obrađuje računar, koji prenosi komandu na kolica.\n“Kada hoću da skrenem u levo, zamislim kako mi se pomera leva ruka” kaže Tavela “i to je veoma prirodan i brz proces; mogu da pošaljem komandu za oko jednu sekundu.”\nTaveli je bilo potrebno nekoliko časova da se njegov mozag prilagodi sistemu, a sistem se, zauzvrat, prilagođava specifičnostima mozga koji kontroliše mašinu – to je proces obostranog učenja i za čoveka i za mašinu.\nVeštačka inteligencija pomaže mozgu\nTrenutno postojeći interfejs između mozga i mašine omogućava lagodno upravljanje invalidskim kolicima, ali je on i dalje samo u povoju. Kako bi se nadoknadio jednostavan, ali delotvoran tercijarni unos komandi (levo/desno/napred), te kako bi se donekle smanjio pritisak na korisnika, koristi se sistem koji primenjuje veštačku inteligenciju. Nazvan “zajednička kontrola”, ovaj sistem podrazumeva dve male kamere, postavljene na obe strane kolica, kao i računarski program za obradu slike, koji pomaže u izbegavanju prepreka na putu.\nTom Karlson, sa Imperijalnog koledža u Londonu, nedavno se pridružio timu Neuroprostetičkog centra kako bi unapredio upravljanje pomoću “zajedničke kontrole”. “Cilj nam je da poboljšamo bezbednost i preciznost sistema”, objašnjava mladi istraživač – saradnik.\nSistem zahteva naprednu veštačku inteligenciju – moraće da bude u stanju da razlikuje različite vrste objekata: nameštaj, ljude i vrata. Karlson objašnjava: “ako je ispred nas orman, kolica treba da se upute da ga obiđu. Ali ako je ispred nas sto, kolica to treba da prepoznaju i da se približe stolu na odgovarajući način.”\nU budućnosti, sistem će biti u stanju da rastumači naprednije namere korisnika. “Pokušavamo da analiziramo različite moždane obrasce, kao što su potencijali koji se javljaju kod grešaka, koji bi mogli da nam pomognu da nedvosmisleno protumačimo namere korisnika”, kaže Karlson. “Da li korisnik želi da zaobiđe sto ili je to njegov sto, pa bi kolica trebalo da se primaknu stolu kako bi korisnik mogao da radi?”\nČovek i veštačka inteligencija imaju kompleksnu međusobnu vezu, koja zahteva zajednički rad stručnjaka iz različitih oblasti: elektronike, neuronauka, programiranja računara. Odeljenje Defitek fondacije za neinvazivni interfejs mozak-mašina pri EPFL trenutno radi i na drugim projektima u kojima dolazi do interakcije mozga i mašine, a koji podrazumevaju robote sa daljinskim upravljanjem i računarske programe koji omogućavaju korisniku da piše elektronska pisma i surfuje internetom.\n„Artificial life”- digitalni organizmi (15 septembar 2011)\nTranshumanizam - za i protiv (06 septembar 2009)\nPotencijalno alternativne forme života: neorgan... (04 april 2009)


Dobar primer Novog optimizma - Ozonpress :: internet portal\nTag: dobar, nagrada, novi, optimizam, primer\nSkupština „Novog optimizma“, održana početkom novembra, jednoglasno je donela odluku da ovogodišnju nagradu „Dobar primer Novog optimizma“ dodeli zaštitniku građana Saši Jankoviću i povereniku za informacije od javnog značaja Republike Srbije Rodoljubu Šabiću.\nU petak, 9.decembra 2016. godine u 13h u beogradskom „Medija centru“održaće se pres konferencija povodom proglašenja laureata nagrade „Dobar primer Novog optimizma“ kao i obrazloženje nagrade.\nSaša Janković, zaštitnik građana Republike Srbije, laureat\nRodoljub Šabić, poverenik za informacije od javnog značaja Republike Srbije, laureat\nRatko Božović, sociolog, pisac obrazloženja nagrade\nIvan Ivanji, književnik i prevodilac, prošlogodišnji dobitnik nagrade “Dobar primer Novog optimizma”\nBranislav Grubački Guta, osnivač Pokreta “Novi optimizam”\nBranislav Trifunović, glumac, voditelj programa\ndecembra u 18:30h u Novom Sadu, u SKCNS „Fabrika“ nagrada će biti svečano dodeljena laureatima.\nRodoljub Šabić, poverenik za informacije od javnog značaja Republike Srbije\nZdravko Vulin, direktor SKCNS\nSlobodan Beljanski, advokat\nEmina Elor, voditeljka programa\nPokret „Novi optimizam“ već dvanaest godina dodeljuje nagradu „Dobar primer Novog optimizma“ osobama ili organizacijama koje se svojim delovanjem i zalaganjima bore za vrednosti koje su jasno izražene u Univerzalnoj deklaraciji o ljudskim pravima i Proglasu ,,Novog optimizma’’, te svojom inicijativom daju dobar primer zajednici i društvu.\nNagrada se svake godine dodeljuje 10. decembra, na Međunarodni dan ljudskih prava. Među dosadašnjim dobitnicima nagrade su Mirjana Karanović, ekipa serije „Državni posao“, rege sastav „Del Arno Band“, Dragan Todorović, Mirko Đorđević, Ivan Ivanji.\nSAŠA JANKOVIĆ, kao prvi zaštitnik građana, preuzeo je jednu od najvažnijih i najtežih društvenih obaveza da brani sve one kojima su ugrožena ljudska prava i građansko dostojanstvo. Uprkos bahatosti nosilaca javnih funkcija i institucija koje predstavljaju, on brani i uspostavlja vladavinu prava koja je u velikoj krizi. Čini to bez uzmaka, uporno, dosledno i odgovorno.Braneći vladavinu prava i slobodu građanina, Janković se predstavio kao uzorni kritičar našeg političkog i pravnog sistema. Samim tim što je obavezivao državne organe i institucije da se pridržavaju ustava i zakona naišao je na nažestoke otpore i opstrukciju.Angažman Saše Jankovića pokazuje koliko su u kontrolnim telima neophodni obrazovani, kompetentni i nepotkupljivi graditelji pravne države. U tom smislu, već sada je prepoznatljiv njegov veliki doprinos u izgradnji pravne države i uspostavljanju vladavine prava.Suočen sa beskrupoloznom tehnologijom vlasti i pravnim neredom u institucijama, Janković im ne popušta jer ne želi da izneveri ni svoju ličnost ni instituciju koju predstavlja.\nRODOLJUB ŠABIĆ, kao prvi poverenik za informisanje od javnog značaja i zaštitu podataka o ličnosti,pokazao je visoke standarde profesionalnosti iodgovornosti u obavljanju poverenu mu dužnosti. Bez kompromisaje premasvim onim koji izbegavaju da javno saopšte informacije od javnog značaja koje službeno poseduju, u koje javnost ima pravo na uvid. Pri tom je pokazao kako se uspostavljaju mere, standardi i principipravičnog funkcionisanja institucije na čijem je čelu.Šabić se svakodnevno suprotstavlja svim vidovima protivustavne uzurpacije, neodgovornostima, monopolima i kriminalu u kome su glavni mentori, pokrovitelji i saučesnicidržavni organi.Profesionalna posvećenost, pravna i moralna kultura u temeljima su njegove značajne misije bez kojih se ne bi mogli zamisliti civilni oblici postojanja pravne države.\nO POKRETU „NOVI OPTIMIZAM“\nPokret „Novi optimizam“ je nastao iz višegodišnjih aktivnosti ljudi okupljenih oko zrenjaninskog „Zelenog Zvona“, pozorišnog kluba i svojevrsnog nezavisnog kulturnog centra (1991-2016). Kao zvanična organizacija, Pokret „Novi optimizam“ deluje od 2004. na teritoriji Vojvodine, Srbije i regiona. Nepoželjan u Zrenjaninu Pokret se seli na novu adresu u Beogradu, Terazije 3/1, gde nastavlja svoje aktivnosti iz Medija centra.\nU Proglasu „Novog optimizma“ jasno je istaknuto da „Novi optimizam“ okuplja umetnike, naučnike, preduzetnike, pronalazače i druge izuzetne pojedince, sa ciljem da ih kao dobar primer predstavi najširoj javnosti.\nNovi asfalt u ulici Crvene armije i Prijevorskom putu


Optužbe za netransparentno finansiranje sporta u Kuli - Sportske.net\nOptužbe za netransparentno finansiranje sporta u Kuli\nPredstavnik Sportskog saveza opštine Kula Petar Bodrožić pozvao je nadležne organe da reaguju zbog netransparentne raspodele novca koji je namenjen sportu u toj opštini.\nBodrožić je optužio predsednika opštine Dragana Trifunovića da je često delio novac iz budžeta klubovima koji ne ispunjavaju zakonske uslove i u izjavi za Vojvođanski istraživačko-analitički centar zatražio od nadležnih da reaguju.\n"Republička budžetska inspekcija mi nije ulila nadu. Rečeno mi je da raspolažu sa samo četiri inspektora i da su u 2014. godini dobili 275 prijava i da ne mogu da postignu sve. Da li to znači da oni koji nenamenski zloupotrebljavaju novac građana 'na sitno', u visini od desetak miliona dinara, mogu da se nadaju da nikada neće ući u nadzor nadležnih organa", upitao je Bodrožić.\nČlan Opštinskog veća zadužen za sport Dušan Pjevač (SNS) potvrdio je za 'VOICE' da trenutno postoji problem s finansiranjem sportskih klubova.\n"I klubovi su u problemima, ali i lokalna samouprava, jer ne možemo da prihvatimo neadekvatno pravdanje troškova od prošle godine i da nastavimo finansiranje", rekao je Pjevač.\n'VOICE' navodi da više opštinskih funkcionera iz vladajućih SNS, SPS i URS već neko vreme sede i u političkim i u sportskim foteljama.\nČlan Opštinskog veća Miloš Tomić (SPS) sekretar je udruženja "Sport za sve opštine Kula", kao i član Regionalnog udruženja za radnički sport "Jugozapadna Bačka", a oba udruženja dobijala su sredstva iz opštinskog budžeta.\nZamenik predsednika opštine Velibor Milojičić (URS) predsednik je Rukometnog kluba Sivac, koji se takmiči u Drugoj rukometnoj ligi Sever, a delom se finansira iz opštinske kase.\nPored postojećeg, u Kuli je registrovan još jedan sportski savez. Sedište novog Saveza sportova opštine Kula nalazi se u zgradi opštine, a zakonski zastupnik tog saveza je Marko Pešić iz SNS-a, koji trenutno obavlja funkciju pomoćnika predsednika opštine.\nStručni saradnik Sportskog saveza Srbije Miodrag Šebek rekao je za 'VOICE' da član Sportskog saveza Srbije sa iste teritorije može postati samo jedan teritorijalni sportski savez.\n"Za finansiranje programa sporta iz lokalnog budžeta članstvo u Sportskom savezu Srbije (SSS) bi trebalo da bude relevantno", rekao je Šebek za VOICE, dok novoformirana sportska organizacija ne može koristiti niti raspolagati budžetskim sredstvima najmanje godinu dana od dana svog formiranja i do perioda dok se ne utvrdi njena uspešnost u radu.


Naslovna / Fudbal / Svet / Iskreni Isko: "Utakmice u reprezentaciji mi daju život i snagu"\nFOTO: Beta/ AP Photo/Paul White\n2018-03-28 10:39 > 10:36\nReprezentativci Španije pregazili su svoje kolege iz Argentine u prijateljskom susretu odigranom sinoć u Madridu, rezultatom 6:1.\nSjajnu partiju pružio je fudbaler Reala, Isko Alarkon, koji je istakao da nakon utakmice da je za njegov prvi het-trik u karijeri zaslužno nekoliko faktora, a najvažniji je selektor Đulen Lopetegi.\n"Uprkos rezultatu i ubedljivoj pobedi nije nam bilo lako. Argentinci su nam otežali posao, bili su agresivni i dobri. Bez obzira na rezultat oni nikako nisu za potcenjivanje, radi se o kompaktnom timu, ne zaboravimo da su ovo samo pripreme za Svetsko prvenstvo", kaže Isko.\nU dresu Kraljevskog kluba nije uspeo da postigne tri gola na jednom meču, ali zato u dresu Crvene furije jeste.\n"Pošto nemam kontinuitet u Realu, utakmice u reprezentaciji mi daju život i snagu. Ovde osećam poverenje trenera, dok ga u Realu možda nemam. Želim da pokažem da sam dobar fudbaler i otuda odlične utakmice kao ova", istakao je Isko.\nI španske kolege primećuju da u Realu ne sija kao u dresu Crvene furije.\n"Selektor Lopetegi mi kroz minute na terenu ukazuje poverenje. Ne posedujem isto to poverenje u Realu koje imaju drugi igrači. Možda je problem u meni što nisam znao kako da se izborim da zadobijem Zidanovo poverenje", zaključio je Isko.\nPrethodna ŠOK U GRČKOJ: Panatinaikos ide u treću ligu zbog duga od 50 miliona evra!


MAT: Trgovinski sukod SAD i Kine imaće posledice i po Srbiju | N1 Srbija\nMAT: Trgovinski sukob SAD i Kine imaće posledice i po Srbiju\n04.04.2018. |14.38 >15.38 |\nSrpska privreda će osetiti posledice trgovinskog sukoba i uvođenja uvoznih carina u dvema najvećim svetskim ekonomijama SAD i Kini, ocenili su ekonomisti.\n"Privreda Srbije se nalazi u usponu, a koliko je to održivo na duži rok zavisiće i od protekcionizma koji jača", kazao je Miladin Kovačević na predstavljanju ekonomskog biltena "Makroekonomske analize i trendovi".\nVašington predlaže nove tarife, Peking najavljuje kontramere\nOn je naveo da su donosioci odluka u mnogim zemljama, u želji da zaštite svoju proizvodnju i trgovinske interese, ali i sa namerom da dobiju političke poene u atomosferi antiglobalističke retorike, počeli da pribegavaju raznovrsnim proterkcionističkim merama.\n"Zagovornici potekcionizma previdjaju da nameti na uvoz ne opterećuju sve proizvode već najviše odredjene proizvode i odredjeni deo populacije koji te proizvode kupuje. Indirektno štetu imaju i prozvodjači, a ne samo potrošači, zatim država, investicije, a na kraju i sama ekonomija", kazao je Kovačević.\nUkazao je da protekcionističke mere nikada ne ostaju jednostrane već izazivaju revanšizam sa druge strane pa i trgovinske ratove, koji se zvršavaju rastom carina na svetskom nivou.\n"Podizanje trgovinskih barijera inicira recipročne mere u drugim zemljama čije će posledice osetiti izvozni sektor, a zatim i svi ostali", rekao je Kovačević.\nPodsećajući da je tridesetih godina prošlog veka podizanje trgovinski barijera uništilo dve trećine svetske ekonomije, on je istakao da oglušavanje o pravila Svetske trgovinske organizacije (STO), institucije koja je stvorena sa ciljem da ne dozvoli barijere i koja promoviše saradnju, a ne izolaciju, može imati ozbiljne i dugoročne posledice za ceo svet.\nTramp: Nismo u trgovinskom ratu s Kinom\nDodao je da ne očekuje da će uvodjenje barijera u trgovini izmedju Kine i SAD eskalirati u trgovinski rat kao 1930. godine, ali da se sve češće poseže za njima.\nKovačević je istakao da sudeći po vrednosti robe na koju je uvedena carina "u sukobu ima i razuma".\nSAD je, prema njegovim rečima, obračunala carinu od 60 milijardi dolara na kineske proizvode "zbog strateške odbrane od ekonomske agresije", a Kina na 128 proizvoda u vrednosti od tri milijarde dolara.\n"Revanš Kine je skroman što je nagoveštava da će se sukob smiriti jer je predsednik najmnogoljudnije zemlje Si Đinping poznat kao veliki protivnik trgovinskih barijera", rekao je Kovačević.\nIstakao je da je Kina glavni finansijer američkog trgovinskog deficita.\nNikolić: U februaru manje stope rasta izvoza i uvoza nego u januaru\nIndustrijska proizvodnja, izvoz i uvoz u februaru nisu rasli po visokim stopama kao u januaru, već su se vratili na stabilan trend rasta, rekao je saradnik časopisa "Makroekonomske analize i trendovi" (MAT) Ivan Nikolić.\nOn je rekao da je ukupna industrijska proizvodnja u Srbiji krajem prošle godine dostigla najveći nivo u poslednjih 25 godina, kao i sektor prerađivačke industrije.\nMAT trgovinski rat izvoz uvoz industrijska proizvodnja Ivan Nikolić Miladin Kovačević\nSrbija uvozi i "sveži hleb" 10.01.2020.\nKovačević, univerzalni stručnjak za sve i svašta.\nImace sigurno i to posebno za citaoce Informera :-)\nA sta je pa receno, mozda ce imati. Kada se slonovi igraju stradaju misevi.


SD: Održana sjednica Predsjedništva, novo rukovodstvo u Nikšiću – Socijaldemokrate Crne Gore\nNa održanoj sjednici Predsjedništva, uz prisustvo predsjednika opštinskih odbora, analizirana je aktuelna politička situacija i definisani su rokovi za održavanje opštinskih konvencija u narednih par mjeseci. Ocijenjeno je da su Socijaldemokrate pravovremeno i kvalitetno reagovale na dešavanja kojih je, u danima koji su iza nas, bilo zaista mnogo.\nU opštinskim odborima će biti značajan broj novih ljudi koji će dati dodatnu vrijednost i energiju partiji. Donijeta je odluka da se pri Predsjedništvu partije formiraju odbori za sljedeće oblasti: ekonomski razvoj, poljoprivredu i regionalni razvoj, turizam i ugostiteljstvo, kulturu, sport i mlade, međunarodne odnose i bezbjednost, zdravstvo, obrazovanje i nauku i zaštitu životne sredine. Formiranje ovih odbora značiće afirmaciju novih ljudi u partiji i imaće fokus na unapređenju programskih politika i predlaganju konkretnih rješenja.\nKonstatovano je da je u sklopu izborne kampanje u Nikšiću izabrano novo rukovodstvo OO, uz posebnu zahvalnost prethodnom predsjedniku odbora i očekivanje da će, zajedničkim snagama prethodnog i novoizabranog rukovodstva, starih i novih članova opštinskog odbora, kao i svih aktivista, Socijaldemokrate u značajnoj mjeri doprinijeti pobjedi progresivnih, građanskih i državotvornih partija na predstojećim lokalnim izborima u tom gradu.


Dan domaćeg filma u Novom Sadu i u još 19 gradova Srbije\nFilmski centar Srbije i DOKSrbija predstavljaju\nČetvrtak, 14. novembar u 19.00, Kulturni centar Novog Sada\nFilmski centar Srbije u saradnji sa DOKSrbija nastavlja realizaciju projekta Dan domaćeg filma, ove godine u 20 gradova Srbije u cilju promocije domaćih dokumentarnih filmova koji nisu imali široku bioskopsku distribuciju, a zaslužuju da budu viđeni. U četvrtak, 14. novembra od 19 sati u Kulturnom centru Novog Sada biće prikazana dva filma – kratkometražni dokumentarac „Jedini“ Nikole Polića i film „Centar“ u režiji Ivana Markovića. Program obuhvata besplatne filmske projekcije i razgovor sa članovima filmskih ekipa.\nDokumentarac “Jedini” prati priču Stojana (35) koji živi i radi u velikom gradu, i na prvi pogled, vodi sasvim običan život. Međutim, u slobodno vreme, on sa grupom prijatelja utočište od svakodnevice pronalazi na neobičnom mestu. U svetu u kome su reči suvišne, moguće je komunicirati samo iskrenim emocijama.\nTrejler na linku\nFilm “Centar” dokumentuje priču o Sava Centru. Prostrani kompleks hodnika, dvorana i kongresnih sala danas deluje kao odsjaj jedne prošlosti. Svojim predanim radom, osoblje koje održava zgradu štiti ostatke nekadašnje vizije budućnosti. Arhitektura zgrade odražava nekadašnju ideju budućnosti, dok materijali i površine zgrade svedoče o sadašnjem stanju. Svojim predanim radom, osoblje koje održava zgradu štiti ostatke nekadašnje vizije. Sinhronim, gotovo ritualnim pokretima njihova tela se sjedinjuju sa prostorom. Sava Centar je kongresni centar čija je izgradnja završena u rekornom roku 1978. U vreme SFRJ ovde su se održale stotine internacionalnih sastanaka, uključujući konferencije Interpola, MMF-a kao i samit Pokreta nesvrstanih. Nakon raspada Jugoslavije, kapaciteti prostora su postali preveliki za njegovu prvobitnu namenu. Zgradi predstoji privatizacija i komercijalna rekonstrukcija.\nOsim u Novom Sadu, Dan domaćeg filma održaće se u još 19 gradova Srbije.\nap vojvodina domaci film film manifestacija Novi Sad srbija


Posjeta delegacije ruskog IMC iz Moskve Slobomir P Univerzitetu – Slobomir P Univerzitet\nPosjeta delegacije ruskog IMC iz Moskve Slobomir P Univerzitetu\nDate 5 Juna, 2019\nPredstavnici delegacije ruskog IMC (Институт мировых цивилизаций -Univerzitet svjetskih civilizacija) iz Moskve posjetili su juče Slobomir P Univerzitet u cilju uspostavljanja praktične saradnje između ovih dvaju visokoškolskih ustanova.\nRusku delegaciju činili su: prorektor za obrazovni i naučni rad na IMC, doktor prava Bulavina Maria Aleksandrovna, profesor Lavrenenko Larisa Jakovljevna, doktor pedagoških nauka i profesor Mihail Pavlovič Lavrenenko, akademik, potpredsjednik Evropske akademije prirodnih nauka.\nRektor Slobomir P Univerziteta, prof.dr Dušan Regodić poželio je srdačnu dobrodošlicu gostima, prezentujući im studijske programe obrazovanja koje SPU nudi.\nNa radnom sastanku govorilo se o saradnji koja bi se odnosila na izučavanje ruskog jezika na SPU i srpskog jezika na IMC putem platforme za distance learning, zatim o saradnji u oblasti mobilnosti studenata i profesora sa ove dvije visokoškolske ustanove, te u oblasti naučno-istraživačkog rada u smislu uzajamnog učešća na naučno-stručnim konferencijama u organizaciji SPU i IMC. Takođe, predstavnici navedenih institucija, dogovorili su i uzajamno učešće kada je riječ o pisanju naučno-istraživačkih radova za potrebe časopisa SPU i IMC, a buduća saradnja ostvarivaće se i pri izradi doktorskih disertacija u skladu sa standardima IMC-a i univerziteta u Republici Srpskoj.\nZajednički rad planiran je i na novim projektima u RS, Rusiji i na trećim tržištima a u skladu sa kadrovskim i finansijskim mogućnostima SPU i IMC.\nPotpisivanje protokola o ovoj konkretnoj saradnji očekuje se sutra, 6.juna 2019. godine, kada će biti uručen i počasni doktorat gospodinu Mihailu Pavloviču Lavrenenku.\nNAJBOLJI STUDENTI-PONOS SLOBOMIR P UNIVERZITETA


Već idućeg mjeseca u Brčkom očekuju dolazak kruzera – Krepsic\nNaslovna / Nekategorizirano / Već idućeg mjeseca u Brčkom očekuju dolazak kruzera\nVeć idućeg mjeseca u Brčkom očekuju dolazak kruzera\nKip 24. travnja 2015.\tKomentiraj 1,813 Pregleda\nKrajem maja i u junu Distrikt Brčko bit će domaćin turistima sa dva elitna putnička broda koji će uploviti u brčansku luku, izjavio je šef Službe za turizam u brčanskoj Vladi Aleksandar Đurić.\n“I ovom prilikom, najvjerovatnije, jedan od brodova koji će nam stići u kraću posjetu bit će francuski kruzer `Viktor Igo`(Hugo). Kao i prethodnih godina trudit ćemo se da našim gostima budemo dobri domaćini”, rekao je Đurić novinarima.\nPrema njegovim riječima, turističke potencijale Brčkog, između ostalih, predstavit će i brčanska kulturno-umjetnička društva.\nĐurić je napomenuo da je prošle godine Brčko ugostilo turiste iz Velike Britanije, NJemačke, Francuske, Belgije i Holandije koji su imali priliku da se upoznaju o kulturnoj baštini Distrikta.\nNazad Moguća obustava teretnog saobraćaja preko mosta Brčko – Gunja\nNaprijed Sporna obilježja na grbovima BiH


Crnogorskom savezu oldtajmer vozila uručeno rješenje - CG Live\nU ime Crnogorskog saveza oldtajmer vozila rješenje je preuzeo predsjednik Saveza Branislav Velimirović, zajedno sa kolegama potpredsjednikom Saveza Željkom Knežević i potpredsjednikom VW Classic Cluba Montenegro Aleksandrom Tonijem Bojovićem.\nUručivanju rješenja, pored predstavnika Saveza, prisustvovali su Nevenka Tomić ispred Direktorata za drumski saobraćaj Ministarstva kapitalnih investicija i glavni inspektor za drumski saobraćaj Dalibor Milošević.\nPotpisivanjem ovog ovlašćenja Nacionalno udruženje oldtajmera postaje zvanično tijelo koje, u skladu sa važećom zakonskom regulativom, tačnije Zakonom o bezbjednosti saobraćaja na putevima, može da obavlja predmetni postupak i izdaje FIVA identifikacione kartice za oldtajmer vozila. Postupak vrednovanja i razvrstavanja starodobnih vozila obavlja se u skladu sa kriterijumima utvrđenim od strane Međunarodne federacije za starodobna vozila FIVA po osnovu starosti, tehničkih karakteristika i očuvanosti.\nPodsjećamo da u Crnoj Gori godinama unazad postoji i funkcioniše pet klubova ljubitelja starodobnih vozila – oldtajmera i to iz: Pljevalja, Nikšića, Tivta, Bara i Ulcinja, koji okupljaju oko 250 članova, entuzijasta koji se aktivno bave ovim interesantnim hobijem.\nTags: CRNOGORSKOM OLDTAJMERA riješenje SAVEZU URUČENO vozila\nPrevious MVP: Osuđujemo agresiju Rusije i pozivamo da povuče vojne trupe iz Ukrajine\nNext Ministarka Tamara Srzentić učestvovala na SIGMA ministarskoj konferenciji zemalja Zapadnog Balkana


AMSS: Lakši uslovi za vožnju, popodne pojačan saobraćaj\nBeta 12. aprila 2017. 07:35\nNa putevima u Srbiji vozače danas posle slabe jutarnje magle i sumaglice očekuju stabilne vremenske prilike i dobri uslovi za vožnju, saopštio je Auto-moto savez Srbije (AMSS).\nZbog prestojećeg uskršnjeg školskog raspusta u prvim popodnevnim satima očekuje se više vozila na putevima koji vode ka banjama, vikend naseljima, izletištima i ostalim turističkim destinacijama, zbog čega na pojedinim deonicama saobraćaj može biti usporen.\nNa naplatnim rampama trenutno se ne čeka duže od par minuta, ali popodne može doći do kraćih zadržavanja, naveo je AMSS.\nKamioni na izlazu iz Srbije na graničnom prelazu Batrovci čekaju oko 180 minuta.\nAMSS je upozorio da i u povoljnim vremenskim uslovima treba biti oprezan u vožnji, posebno na deonicama na kojima su u toku radovi, gde će zbog izmena u saobraćaju vozačima biti potrebno više strpljenja i tolerancije.


TELA DVE DEVOJČICE PRONAĐENA U KANALU: Horor scena na Floridi | Novosti.rs\nPolicija je prvo u utorak primila dojavu o telu koje pluta u kanalu u mestu Loderhil, saopštio je danas za ABC News policajac Majkl Santijago iz policijske stanice Loderdejl.\nPripadnici policije su na tom mestu pronašli telo devojčice mlađe od 13 godina.\nVlasti pokušavaju da utvrde da li je pronadena devojčica živela na tom podrucju, ali se za sada niko nije javio s informacijama, rekao je Santijago.\nPolicija je sinoć primila još jednu dojavu, o telu druge devojčice, otprilike iste starosti, a njeno telo je pronašla u istom kanalu, ali severnije.\nZa sada nisu poznati uzroci smrti devojčica, rekao je Santijago i dodao da niko nije prijavio njihov nestanak.\nAmerika SAD Florida Amerika vesti tela dve devojčice nesreća na Floridi\nPAO AVION U SAD: Nema preživelih, građani koji žive u blizini čuli eksploziju letelice\n25. 04. 2021. u 20:19


Predsedavajući Odbora za pravosuđe Predstavničkog doma, demokrata Džerod Nedler (Foto: Reuters)\nDemokrate u Predstavničkom domu Kongresa pripremaju se da ove nedelje upute obavezujući poziv sekretaru za pravosuđe Vilijemu Baru da im dostavi ceo izveštaj Roberta Malera o ruskom mešanju u američke predsedničke izbore 2016. i opstrukciji pravde od strane predsednika Trampa.\nOdbor za pravosuđe Predstavničkog doma pozvao je ranije da se do 2. aprila objavi ceo izveštaj koji ima skoro 400 strana, kao i dokazni materijal u vezi sa tim.\nSekretar za pravosuđe Vilijem Bar rekao je da neće objaviti izveštaj u roku koji od njega traže demokrate, ali da će to učiniti sredinom aprila ili ranije, u zavisnosti od količine poverljivog materijala, koji je u njemu i koji treba da bude izaostavljen.\nUprkos Barovoj najavi, Odbor za pravosuđe planira da odobri izdavanje obavezujućih poziva u sredu.\nDemokrate će uputiti i obavezujuće pozive za svedočenje pred odborom nekadašnjim bliskim saradnicima Donalda Trampa: nekadašnjem glavnom strategu Bele kuće Stivu Benonu, bivšoj direktorki komunikacija Bele kuće Houp Hiks, bivšem šefu Trampovog kabineta Rajnsu Pribusu, bivšem advokatu Bele kuće Donu Mekgenu i njegovoj šefici kabineta En Donaldson.\nBivša direktorka komunikacija u Beloj kući Houp Hiks\nDemokrate smatraju da su bivši Trampovi saradnici ključni svedoci u Malerovoj istrazi o tome da li je predsednik pokušao da sabotira tu istragu.\nSekretar za pravosuđe Vilijem Bar je pre nedelju dana objavio sažetak izveštaja Roberta Malera na četiri strane, u kome se navodi da nisu utvrđene veze Trampove kampanje i Rusije, kao i da Maler nije ustanovio da je Tramp opstruisao pravdu, ali da ga "ne može u potpunosti osloboditi sumnje za to".\nMalerov izveštaj: Nema dokaza da je Tramp sarađivao sa Rusijom\nSekretar za pravosuđe Vilijem Bar i njegov zamenik Rod Rozenstajn konstatovali su da nema dovoljno dokaza za podizanje optužnice protiv Trampa za opstrukciju pravde.\nPredsednik Donald Tramp, koji je od početka Malerovu istragu nazivao "lovom na veštice", rekao je posle objavljivanja dela izveštaja, da je "potpuno oslobođen optužbi za saradnju sa Rusijom i opstrukciju pravde" i nastavio sa napadima na demokrate na Tviteru.\n"Koju god informaciju da dobiju iz izveštaja Roberta Malera, demokratama neće biti dovoljno dobra. A iza zatvorenih vrata, demokrate se smeju", napisao je predsednik na Tviteru.\nTramp je ponovio da se ne sme dozvoliti da se "ovakva prevara desi nijednom narednom predsedniku ili administraciji".